Την Κωνσταντινούπολη για να την ανακαλύψει ο ταξιδιώτης, να την γνωρίσει και να ζήσει την ιστορία της, και ειδικά αν είναι Έλληνας ή/και Χριστιανός, δεν του φτάνει ένα ταξίδι, γιατί όπως λένε, η δεύτερη φορά θα είναι καλύτερη από την πρώτη. Και έχουν δίκαιο. Γιατί αυτή η πόλη των τριών θαλασσών και των δύο ηπείρων δεν μαθαίνεται σε ένα ταξίδι και κάθε φορά ο καθένας μας θα έχει την ευκαιρία να ανακαλύψει και μια νέα πτυχή αυτής της μαγευτικής πόλης. Αυτό συνέβη και σε εμάς. Σε όλα αυτά τα χρόνια που ταξιδεύουμε, στην Κωνσταντινούπολη πήγαμε πολλές φορές και κάθε φορά γνωρίζαμε και κάτι επιπλέον. Όμως ποτέ δεν είχαμε πάει τις μέρες του Πάσχα για να ζήσουμε συγκινητικές στιγμές κάνοντας Ανάσταση στο Οικουμενικό Πατριαρχείο, μαζί με πλήθος κόσμου που συρρέει στο Ναό του Αγίου Γεωργίου στο Φανάρι. Οι μέρες αυτές ήταν για εμάς όλους μια αξέχαστη εμπειρία!\nΤο Κόκκινο τραμ στην οδό Ιστικλάλ της Κωνσταντινούπολης\nΠέρυσι (2019) το Πάσχα έπεφτε στις τελευταίες μέρες του Απρίλη και εμείς είχαμε αποφασίσει κόρες, γαμπροί και εγγόνια να περάσουμε τις μέρες αυτές όλοι μαζί κάνοντας ένα ταξίδι στην Κωνσταντινούπολη. Ο καιρός ήταν θαυμάσιος και μας έκλεινε το μάτι χαμογελώντας σαν να μας έλεγε «ετοιμαστείτε ο καιρός έφτασε». Το ταξίδι μας το είχαμε κλείσει αρκετούς μήνες πριν, και η περίοδος αναμονής επιτέλους είχε φτάσει στο τέλος της. Σε όλες τις μέρες του ταξιδιού μας τα πάντα πήγαν ρολόι και μπορώ να πω πως ο προγραμματισμός που είχαμε κάνει μας φάνηκε απαραίτητος, αφού ξέραμε που θα πάμε και ποια αξιοθέατα θα δούμε. Οι εμπειρίες που αποκομίσαμε από αυτό μας το ταξίδι ήταν πολλές και αξιόλογες ειδικά και για τα εγγόνια μου που είναι σε τάξεις του σχολείου που αυτά που βλέπανε τα είχαν διδαχθεί πρόσφατα.\nΗ Κατερίνα και η Κάλη με φόντο την Αγιά Σοφιά\nΗ Γέφυρα του Γαλατά στον Κεράτιο κόλπο της Κωνσταντινούπολης\nΒόλτα στον Βόσπορο με το καράβι της γραμμής\nΗ μεγαλύτερη όμως και αξέχαστη εμπειρία ήταν οι συγκινητικές στιγμές που ζήσαμε την Μ. Εβδομάδα πηγαίνοντας να λειτουργηθούμε στις ορθόδοξες εκκλησίες της Πόλης. Οι μέρες αυτές πιστεύω για όλους τους Έλληνες που ζούνε στην Πόλη είναι έντονες, φροντίζοντας να διατηρηθούν όλα αυτά τα χρόνια τα χριστιανικά μας ήθη και έθιμα, πόσο μάλλον περισσότερο για εμάς τους ταξιδιώτες που ζήσαμε αυτές τις μέρες των Παθών κοντά τους.\nΚωνσταντινούπολη, αξιοθέατα στην περιοχής Σουλτάν Αχμέτ\nΠάσχα στα Πριγκηπόνησα\nΜ. Παρασκευή στις ορθόδοξες εκκλησίες της Πόλης\nΜεγάλη Παρασκευή είχαμε προγραμματίσει να επισκεφθούμε χριστιανικές εκκλησίες για να προσκυνήσουμε τον Χριστό μας, αλλά και για να τηρήσουμε το έθιμο να περάσουν τα παιδιά κάτω από τον επιτάφιο, όπως συνηθίζεται.\nΣτην Πόλη, καθαρά το Πολίτικο έθιμο το πρωί της Μ. Παρασκευής είναι το Προσκύνημα των Επτά Επιταφίων και το πέρασμά τους κάτω από αυτούς.\nΗ μια εκκλησία ήταν η Παναγιά του Πέραν, πολύ κοντά εκεί που μέναμε στην οδό Ιστικλάλ και κατά σύμπτωση ιερέας αυτής της εκκλησίας ήταν ο πρωτοξάδελφος του Κώστα.\nΟ Κώστας, ο γαμπρός μου είναι Κωνσταντινοπολίτης, πολλοί συγγενείς του μένουν ακόμα στην Πόλη και επ΄ ευκαιρία να πω πως ένας ακόμα σκοπός του ταξιδιού μας στην Κωνσταντινούπολη ήταν να μας ξεναγήσει ο ίδιος στις γειτονιές που μεγάλωσε, στις εκκλησιές τους, στα μέρη που παραθερίζανε τα καλοκαίρια, στο σχολείο που πήγαινε, αλλά και στους δρόμους που έπαιζε όταν ήταν μικρός.\nΤο πρωί μάθαμε από τον πάτερ Δημήτριο πως η περιφορά του επιταφίου στην εκκλησία του θα γινόταν πολύ νωρίς το απόγευμα, γύρω στις 5 η ώρα Η άλλη εκκλησία που επιλέξαμε να πάμε ήταν μια εκκλησία στο Ορτάκιοϊ που αποφασίσαμε να την επισκεφθούμε το πρωί και έτσι θα γνωρίζαμε και την εκεί περιοχή.\nΠροσκύνημα στην εκκλησία του Αγίου Φωκά στη συνοικία Ορτάκιοϊ της Πόλης\nΗ εκκλησία στο Ορτάκιοϊ ήταν του Αγίου Φωκά. Μια εκκλησία παλιά, αλλά πολύ περιποιημένη, όμως άδεια από κόσμο με τον στολισμένο επιτάφιο να στέκει στο μέσον του ναού. Η καρδιά μας σφίχτηκε. Η σκοτεινιά του ναού μας συνεπήρε και τα μόνο που έλαμπαν ήταν τα αναμμένα κεριά μας και το φως που έμπαινε από τα παράθυρα. Η απόλυτη ησυχία ηχούσε στα αυτιά μας. Τίποτα! Μόνο σιωπή. Συγκίνηση, δέος και δάκρυα. Κυριολεκτικά.\nΜ. Παρασκευή. Ο Επιτάφιος στην εκκλησία του Αγίου Φωκά στο Ορτάκιοι της Κωνσταντινούπολης\nΔεν μπορώ να σας περιγράψω το πώς αισθανθήκαμε όλοι. Ήμασταν οι μοναδικοί προσκυνητές εκείνη τη στιγμή σε μια άδεια εκκλησία, στην πιο θλιβερή μέρα της Χριστιανοσύνης. Καθίσαμε παγωμένοι σε μια γωνιά της άδειας εκκλησίας και προσπαθήσαμε να ζήσουμε την κάθε στιγμή, προσπαθώντας με την παρουσία μας να γεμίσουμε το κενό.\nΤο θαυμάσιο τέμπλο της εκκλησίας του Αγίου Φωκά στην Κωνσταντινούπολη\nΤα παιδιά έκαναν το έθιμο, περάσανε τρεις φορές κάτω από τον επιτάφιο και εμείς με βαριά καρδιά βγήκαμε στο φως του ήλιου και από το απόλυτο κενό της εκκλησίας βρεθήκαμε ανάμεσα στην πολυκοσμία της περιοχής που έκανε τις βόλτες του.\nΗ περιοχή του Ορτάκιοϊ παλιά ονομαζόταν και περιοχή του Αγίου Φωκά από την ομώνυμη μονή που είχε ιδρύσει ο Αυτοκράτορας Βασίλειος Α΄ο Μακεδών\nΠεριφορά του Επιταφίου στην εκκλησία της Παναγίας του Πέραν\nΟι συγκινητικές στιγμές συνεχίστηκαν και το απόγευμα όταν πήγαμε στην εκκλησία της Παναγίας του Πέραν όπου λειτουργούσε ο πατήρ Δημήτριος για να ακούσουμε τα εγκώμια της Μ. Παρασκευής και να ακολουθήσουμε την περιφορά του επιταφίου. Εδώ ο ναός δεν ήταν άδειος. Η εκκλησία είναι πιο κεντρική και σε αυτή την περιοχή ήταν ευκολότερο να προσέλθουν περισσότεροι χριστιανοί. Η έκπληξή μου ήταν μεγάλη μπρος στην ομορφιά της εκκλησίας. Αντίκρισα ένα υπέροχο θέαμα. Παντού τοιχογραφίες, κειμήλια και ένα θαυμάσιο επιχρυσωμένο τέμπλο να φωτίζεται από τα λιγοστά φώτα. Μια ατμόσφαιρα που μου προκάλεσε δέος και αμέσως σκέφτηκα πόσους πολλούς θησαυρούς κρύβουν μέσα τους οι εκκλησίες της Πόλης όλους αυτούς τους αιώνες! Και πόση ιστορία κουβαλάνε!\nΟ Καθεδρικός Ναός της Παναγίας του Πέραν\nΗ Εκκλησία της Παναγίας του Πέραν (1804) είναι αφιερωμένη στα Εισόδια της Θεοτόκου και είναι έδρα της Αρχιεπισκοπής Κωνσταντινουπόλεως, που Αρχιεπίσκοπος είναι πάντα ο Οικουμενικός Πατριάρχης. Είναι και η μόνη εκκλησία της Πόλης που ανήμερα στην εορτή της λειτουργεί εδώ ο Πατριάρχης, εκτός από τον ναό του Αγ. Γεωργίου στο Οικουμενικό Πατριαρχείο στο Φανάρι. Είναι ένας λαμπρός Ναός, πεντάκλιτη Βασιλική με ένα θαυμάσιο μπαρόκ τέμπλο και πολλά ιερά κειμήλια. Η Παναγία του Πέραν ανήκε σε πλούσια, ισχυρή και ενεργή ενορία, ειδικά όταν το Πέραν ήταν μια πυκνοκατοικημένη περιοχή από Έλληνες.\nΗ Παναγία του Πέραν στην Κωνσταντινούπολη\nΤα κεριά ήταν σχεδόν ο μόνος φωτισμός της εκκλησίας και η λειτουργία τελέστηκε με απόλυτη ησυχία και τάξη. Η δική μου συγκίνηση είχε αρχίσει ήδη από τη στιγμή που δέχθηκε ο μικρός εγγονός μου να βάλει για πρώτη φορά τα άμφια, να μπει στο ιερό και να κρατήσει το εξαπτέρυγα. Συγκινήθηκα. Δεν ήθελα και πολύ. Η βαριά ατμόσφαιρα της πένθιμης μέρας αλλά και η μυσταγωγία του ναού συνηγόρησαν σε αυτό. Που βρισκόμασταν Θεέ μου! Τι μεγάλη τιμή που μας έκανε ο πατέρας Δημήτριος! Ψάλαμε τα εγκώμια μαζί με όλο το εκκλησίασμα που βρισκόταν στο ναό, όσο ήξερε ο καθένας μας, με τη συγκίνηση ως μάννα να με κατακλύζει, όταν έπρεπε να ψάλλουμε το «Ω γλυκύ μου έαρ, γλυκύτατόν μου Τέκνον, που έδυ σου το κάλλος».\nΚαι μετά ήρθε η ώρα της περιφοράς του Επιταφίου, η ώρα της πιο μεγάλης συγκίνησης. Είδαν τα μάτια μας μια διαφορετική περιφορά από αυτή που ξέρουμε και που ζούμε στις εκκλησίες μας. Εδώ δεν θα μεταφερόταν όλο το κουβούκλιο του επιταφίου, αλλά μόνο ο χρυσοκέντητος επιτάφιος με το σώμα του νεκρού Χριστού, το γεμάτο ροδοπέταλα. Τις δυο άκρες τις κρατούσε ο πατήρ Δημήτριος στους ώμους του και τις άλλες δυο ο γαμπρός μου ο Κώστας και προπορευόταν τα εξαπτέρυγα να κρατάει το κερί ο εγγονός μου. Έβλεπα μπροστά μου με δυσκολία με βουρκωμένα μάτια και σκεφτόμουν, πως μετά από τόσα χρόνια ο Κώστας βρέθηκε αυτές τις Άγιες μέρες της Μ. εβδομάδας στα χώματα που γεννήθηκε και σήκωνε στα χέρια του τον Επιτάφιο! Γεμάτη από συγκίνηση αλλά και από περηφάνια άφησα τα δάκρυα να τρέξουν από τα μάτια μου.\nΗ περιφορά του επιταφίου στην εκκλησία της Παναγίας έγινε μέσα σε απόλυτη ησυχία, λίγα μέτρα από την κοσμική Ιστικλάλ\nΗ περιφορά έγινε στην μικρή αυλή του ναού με σιγανές ψαλμωδίες, και όλοι με κατάνυξη και με τα αναμμένα κεριά στα χέρια, αφού κάναμε τον γύρο της εκκλησίας τρεις φορές, ξαναμπήκαμε και πάλι μέσα στον ναό. Την ώρα εκείνη από μακριά ακούγονταν οι ήχοι από τη ζωή της πολύβουης οδού Ιστικλάλ.\nΦύγαμε από την εκκλησία της Παναγίας και ήμουν μέσα μου πολύ γεμάτη, ευχαριστώντας τον θεό που αξιώθηκα και έζησα μια μοναδική και αξέχαστη περιφορά του Επιταφίου τόσο μακριά από το σπίτι μου, αλλά τόσο κοντά με τους δικούς μου ανθρώπους.\nΗ πολύβουη Οδός Ιστικλάλ στη συνοικία Πέραν της Κωνσταντινούπολης\nΣτιγμές κατάνυξης όμως και βαθιάς πίστης και συγκίνησης ζήσαμε και το βράδυ του Μ. Σαββάτου, όταν βρεθήκαμε όλοι μαζί στο Οικουμενικό Πατριαρχείο στο Φανάρι για να παρακολουθήσουμε την Αναστάσιμη λειτουργία, να πάρουμε το Άγιο Φως από τα χέρια του Πατριάρχη και να ακούσουμε το Χριστός Ανέστη από τον ίδιο που είναι η κεφαλή της Ορθόδοξης Eκκλησίας μας. Αισθανθήκαμε πολύ τυχεροί όταν σταθήκαμε στην ουρά, που είχαν κάνει Ρωμιοί και επισκέπτες, έξω από την πόρτα του Πατριαρχείου έως ότου την ανοίξουν για να μπούμε μέσα. Ρίγη συγκίνησης με διαπέρασαν και αισθάνθηκα μπορώ να πω και λίγο φόβο, σαν να κάναμε κάτι απαγορευτικό και γιατί έπρεπε να κάνουμε απόλυτη ησυχία. Ο δρόμος που βρίσκεται ο Ναός του Αγίου Γεωργίου στο Φανάρι όπου κατοικοεδρεύει ο Πατριάρχης συνέχιζε να έχει τη ζωή των ανθρώπων που κατοικούν εκεί και τα ταξί να πηγαινοέρχονται φέρνοντας όλο και περισσότερους ορθόδοξους πιστούς.\nΟ Ελληνορθόδοξος Ναός του Αγ. Γεωργίου βρίσκεται στο ιστορικό Φανάρι της Κωνσταντινούπολης, όπου έχει την έδρα του το Ελληνορθόδοξο Οικουμενικό Πατριαρχείο. Στην αρχή υπήρχε στο σημείο αυτό μια Γυναικεία Μονή και το 1599 θεμελιώθηκε ο Ναός του Αγίου Γεωργίου. Ο ναός είναι και ο λατρευτικός χώρος του Πατριαρχείου, που είναι η Έδρα της Ορθόδοξης Εκκλησίας. Εξαιτίας των πολλών πυρκαγιών, υπέστη πολλές ζημιές και στη διάρκεια των χρόνων έγιναν και γίνονται πολλές ανακαινίσεις σε αυτόν. Ο Ναός είναι τρίκλιτη βασιλική, χωρισμένη στον Νάρθηκα, στον κυρίως Ναό και στο Ιερό.\nΗ πρόσοψη του Οικουμενικού Πατριαρχείου στο Φανάρι της Κωνσταντινούπολης\nΧαρακτηριστική είναι η εικόνα του Προφήτη Ηλία που βρίσκεται στο Νάρθηκα που φοράει γούνα, σε ανάμνηση των γουναράδων με τα έξοδα των οποίων κατασκευάστηκε το σύστημα ύδρευσης στο Φανάρι. Τα πιο πολύτιμα αντικείμενα που σώθηκαν από τις διαδοχικές πυρκαγιές των χρόνων και βρίσκονται μέσα στην εκκλησία είναι ο Πατριαρχικός θρόνος, ο οποίος χρονολογείται από τον 5ο αι., και ορισμένες σπάνιες ψηφιδωτές εικόνες. Στον Ναό του Αγίου Γεωργίου, τελείται η θεία λειτουργία της Ανάστασης προεξάρχοντος του Οικουμενικού Πατριάρχη Βαρθολομαίου το βράδυ του Μεγάλου Σαββάτου.\nΗ σφραγισμένη πύλη του Πατριαρχείου\nΗ βαριά πόρτα του Πατριαρχείου σε λίγο άνοιξε και όλοι εμείς που περιμέναμε στη σειρά μπήκαμε μέσα στον προαύλιο χώρο περνώντας πρώτα από την κλειστή πόρτα όπου απαγχονίστηκε ο Πατριάρχης Γρηγόριος Ε΄ το 1821. Εάν γυρίσουμε πίσω θα μάθουμε πως όταν ο Σουλτάνος ζήτησε από τον Σεϊχουλισλάμη Χατζή Χαλίλ να εκδώσει ένα θρησκευτικό διάταγμα για τη γενική σφαγή των Ελλήνων της Κωνσταντινούπολης, λόγω της έναρξης της επανάστασης, ο Χαλίλ αρνήθηκε να το εκδώσει, μετά από την επιβεβαίωση που πήρε από τον Γρηγόριο τον Ε’ πως οι Έλληνες ήταν αμέτοχοι στην επανάσταση του 1821.\nΕξοργισμένος τότε ο Σουλτάνος για να τιμωρήσει τον Χαλίλ για την απείθεια του τον θανάτωσε και αφού συνέλαβε τον Γρηγόριο ο Ε’, επειδή τον θεώρησε υπεύθυνο, τον κρέμασε στην πόρτα του Πατριαρχείου και τον άφησε κρεμασμένο τρεις μέρες να τον εξευτελίζει ο όχλος. Η μέρα ήταν η 10η Απριλίου του 1821 και μόλις είχε τελειώσει η λειτουργία του Πάσχα. Από τότε η πόρτα αυτή στο Οικουμενικό Πατριαρχείο παραμένει κλειστή και σφραγισμένη, μάρτυρας αυτού του φρικτού γεγονότος.\nΤο περίτεχνο τέμπλο του ναού του Αγίου Γεωργίου στο Φανάρι της Κωνσταντινούπουλης όπου εδρεύει και το Οικουμενικό Πατριαρχείο της Ελληνικής ορθοδοξίας\nΑφήνοντας πίσω μου τις προηγούμενες φοβίες και αντικρίζοντας τον ναό μια γαλήνη με συνεπήρε και απάλυνε τις προηγούμενες στιγμές ανησυχίας μου. Μπήκαμε στο ναό, ήταν αρκετά νωρίς πριν την Ανάσταση, ανάψαμε το κεράκι μας και περιμέναμε υπομονετικά έως ότου αρχίσει η λειτουργία της Αναστάσιμης ακολουθίας και έρθει και ο Πατριάρχης. Είχαμε επομένως χρόνο να θαυμάσουμε από κοντά τα ιερά κειμήλια του ναού. Το τέμπλο ήταν εκείνο που μας τράβηξε αμέσως την προσοχή και τον θαυμασμό μας. Ένα υπέροχο ξυλόγλυπτο τέμπλο επιχρυσωμένο που είχε επάνω του σημαντικές εικόνες.\nΤο τέμπλο του Πατριαρχείου είναι του 18ου αι. και είναι συνδυασμός Βυζαντινής και Αναγεννησιακής τέχνης, καθώς και Μπαρόκ και Οθωμανικής τέχνης.\nΣτον Ναό του Αγίου Γεωργίου, όπου εδρεύει το Οικουμενικό Πατριαρχείο, βρίσκονται και εικόνες που σώζονται από τα βάθη των αιώνων. Η ψηφιδωτή εικόνα της Παναγίας της Παμμακαρίστου από τον 11ο αι., που εικονίζει τη Μητέρα του Θεού με το Θείο Βρέφος, η ψηφιδωτή εικόνα του Αγ. Ιωάννη του Βαπτιστή και αυτή του 11ου αι. και η εικόνα της Παναγίας της Φανερωμένης που είναι θαυματουργή και είναι καλυμμένη με ασήμι και χρυσό, από τον 14ο αι. Εντυπωσιακό και πολύτιμο κειμήλιο είναι και ο Πατριαρχικός Θρόνος, κατασκευασμένος από ξύλο καρυδιάς και διακοσμημένος με ελεφαντόδοντο, σεντέφι και πολύτιμους λίθους.\nΗ ψηφιδωτή εικόνα της Παναγίας της Φανερωμένης του 14ου αιώνα.\nΜας έκανε επίσης εντύπωση ακόμα πως μέσα στο Ναό υπάρχουν μαρμάρινες λάρνακες με λείψανα Αγίων. Τώρα κάνοντας την έρευνά μου έμαθα πως είναι τα λείψανα της Αγίας Ευφημίας και των αγίων Γρηγορίου Θεολόγου και Ιωάννου Χρυσοστόμου που βρίσκονταν στη Ρώμη και που με τις ενέργειες του Οικουμενικού Πατριάρχου Βαρθολομαίου προσφέρθηκαν από τον Πάπα της Ρώμης Ιωάννη-Παύλο Β΄όπου βρίσκονταν και τοποθετήθηκαν στο Οικουμενικό Πατριαρχείο.\nΗ ώρα περνούσε με πλήθος κόσμου να έχει κατακλύσει το Οικουμενικό Πατριαρχείο στο Φανάρι της Κωνσταντινούπολης και όλοι μας να περιμένουμε τον Πατριάρχη με τη συνοδεία του για να αρχίσει η Αναστάσιμη λειτουργία. Το μεσαίο κλίτος του Ναού είχε γεμίσει με επισήμους οι οποίοι με απόλυτη ησυχία παίρνανε τις θέσεις τους. Έντεκα και μισή κατέφθασε ο Πατριάρχης περιστοιχιζόμενος από ιεράρχες και την προσωπική του φρουρά.\nΟ Οικουμενικός Πατριάρχης με την συνοδεία των ιερέων και την προσωπική του φρουρά τον συνοδεύει\nΕκείνη τη στιγμή θεώρησα πολύ τυχερό τον εαυτό μου να βρίσκομαι εκεί και να περνάει από δίπλα μας ο ηγέτης της Ελληνορθόδοξης Εκκλησίας! Κάθισε στον πατριαρχικό θρόνο με πρόσωπο προς την Ιερά Πύλη και άρχισε η λειτουργία, με τις ψαλμωδίες τους οι καλλίφωνες ψάλτες να γεμίζουν αγαλλίαση την εκκλησία .\nΟ Οικουμενικός Πατριάρχης κ. Βαρθολομαίος καθήμενος επί του Πατριαρχικού θρόνου, λίγο πριν την Ανάσταση του Κυρίου\nΌταν έσβησαν τα φώτα όλοι εμείς που βρισκόμασταν μέσα στο Οικουμενικό Πατριαρχείο περιμέναμε με ευλάβεια να βγει το Άγιο φως και να μας δοθεί σε όλους εμάς τους πιστούς, από τα χέρια του Οικουμενικού μας Πατριάρχη. Αφήσαμε να το πάρουν πρώτα τα παιδιά, ώστε να αισθανθούν και αυτά το φως μέσα τους και μετά ανάψαμε όλοι τις άσπρες λαμπάδες μας.\nΗ χαρά των παιδιών που πήραν πρώτοι το Άγιο φως για να μας το μεταφέρουν ήταν μεγάλη!\nΉταν τόσος πολύς ο κόσμος σε λίγο που έβγαινε στον αυλόγυρο της εκκλησίας όπου ο Πατριάρχης θα έλεγε το Χριστός Ανέστη, που εμείς προτιμήσαμε να μείνουμε μέσα στην εκκλησία από το να βγούμε έξω.\nΠεριμένοντας να ακούσουμε το Χριστός Ανέστη\nΑκούσαμε από τα μεγάφωνα τη φωνή του Οικουμενικού Πατριάρχη να ψέλνει το Χριστός Ανέστη και να στέλνει το χαρμόσυνο μήνυμα της Ανάστασης του Θεανθρώπου και τις ευχές του σε όλους τους Χριστιανούς.\nΣε λίγο θα χτυπήσουν χαρμόσυνα οι καμπάνες και θα ακούσουμε το Χροστός Ανέστη από το στόμα του Οικουμενικού Πατριάρχη Βαρθολομαίου.\nΜου έκανε μεγάλη εντύπωση το μήνυμα του Πατριάρχη και χαράχτηκαν τα λόγια του μέσα στο μυαλό μου. Τα λόγια του με προβλημάτισαν και τα αναζήτησα μέσα στο διαδίκτυο για να τα ξαναθυμηθώ. Σας παραθέτω το μήνυμα του Οικουμενικού Πατριάρχη Βαρθολομαίου όπως ειπώθηκε το Πάσχα του 2019.\nΧριστός Ανέστη από το Οικουμενικό Πατριαρχείο στο Φανάρι της Κωνσταντινούπολης\n«Χριστός Ανέστη! Και πάλιν και πολλάκις, Χριστός Ανέστη! Η Αγία του Χριστού Μεγάλη Εκκλησία δεν σταμάτησε και δεν θα παύσει ποτέ να διαλαλεί και να διακηρύττει τοις εγγύς και τοις μακράν αυτό το χαρμόσυνο αναστάσιμο μήνυμα, που μας έρχεται από τα βάθη είκοσι ολοκλήρων αιώνων. Και δεν θα παύσει να κηρύττει και να υπενθυμίζει ότι ανέστη ο Κύριος όντως, διότι το έχει ανάγκην ο κόσμος. Διεψεύσθησαν οι ελπίδες του, οι επίγειοι παράδεισοι που του επηγγέλθησαν απεδείχθησαν μάταιοι και ψευδείς, και ο Χριστός, ο αναστημένος Χριστός, παραμένει το φως του κόσμου, η οδός και η αλήθεια και η ζωή.\nΚαι ο άνθρωπος χρειάζεται την αλήθεια διά να τον ελευθερώσει από τα ψεύδη, από τις σκοπιμότητες, από τα συμφέροντα, από τα fake news. “Γνώσεσθε την αλήθειαν και η αλήθεια ελευθερώσει υμάς”». Το Οικουμενικό μας Πατριαρχείο αντιπαλαίει χρόνια τώρα με όλα αυτά, ιδιαιτέρως τον τελευταίο καιρό, που πολλοί ψευδοπροφήται προβλέπουν την χρεωκοπία και το τέλος του. Διότι, λέγουν, δεν έχει κοσμικήν ισχύν, δεν έχει πολλά εκατομμύρια πιστών, δεν έχει συσσωρευμένους θησαυρούς επί της γης. Ευτυχώς που δεν τα έχει όλα αυτά. Ευτυχώς που είναι η Εκκλησία των του Χριστού πενήτων. Αυτή είναι η γνησιότητα της Εκκλησίας Κωνσταντινουπόλεως, η αυθεντικότητά της, η καλυτέρα απόδειξις ότι βαδίζει τον δρόμο του Χριστού, ο οποίος ουκ είχε πού την κεφαλήν κλίνη…..\nΘα διαβάσατε ίσως ότι προέβλεψαν ότι δύο το πολύ ακόμη Οικουμενικοί Πατριάρχαι θα υπάρξουν, και μετά θα έλθουν εδώ, εις την βασιλεύουσαν Πόλιν, ιδείν το τέλος. Αυτό προφανώς βούλονται και διαβουλεύονται και επιβουλεύονται! Και μετά θα έλθουν να ασφαλίσουν τον τάφον, σφραγίζοντες τον λίθον μετά της κουστωδίας. Λησμονούν όμως ότι, παρά την βεβαιότητα εκείνων οι οποίοι ησφαλίσαντο τον τάφον του Χριστού, διά να μη τον κλέψουν οι μαθηταί αυτού νυκτός -εκείνον τον πλάνον που είπεν έτι ζων ότι θα αναστηθεί τριήμερος –εκείνος ανέστη! ….\nΑδελφοί μου! Αυτή η πρωτόθρονος και πρωτεύθυνος Εκκλησία της Ορθοδοξίας, μένει εδώ πολλούς αιώνες τώρα, εδραία και αμετακίνητος, αγκυροβολημένη στα νερά του Βοσπόρου, μένει σαν βράχος σταθερός μέσα στα πανταχόθεν κύματα,…. υποδέχεται όλους εσάς τους προσκυνητάς της, τους ευλογημένους Χριστιανούς, που γεμίσατε τις αυλές της, και τις γειτονιές του Φαναρίου και τις άλλες εδώ Εκκλησίες των πατέρων μας, τις όμορφες και κατανυκτικές, σας υποδέχεται με τη στοργή της Μάνας, και με την αρχοντιά του Γένους, υπερήφανη για σας, και σας ασπάζεται και σας ευλογεί και βροντοφωνεί μαζί σας “Χριστός Ανέστη”!».\nΧρόνια Πολλά από όλη τη φαμελιά μας!!!\nΜετά το τέλος της λειτουργίας στο Οικουμενικό Πατριαρχείο βγήκαμε στην αυλή γεμάτοι χαρά και ικανοποίηση για τις στιγμές που ζήσαμε, ευχόμενοι το Χριστός Ανέστη να είναι πάντα και μέσα στις καρδιές μας. Φύγαμε από το Φανάρι και το Πατριαρχείο με ζεστές καρδιές και γεμάτοι με ένα αίσθημα ευχαρίστησης για την εμπειρία που ζήσαμε. Οι μέρες αυτές σίγουρα έχουν γραφτεί στη μνήμη μας με ανεξίτηλα γράμματα και θα παραμείνουν ως ξεχωριστή εμπειρία σε όλη μας τη ζωή.\nΔυστυχώς φέτος η πανδημία του νέου κορονοιού έχει αλλάξει την καθημερινότητά μας και ζούμε στιγμές που ούτε καν φανταζόμασταν πως θα ζήσουμε (έτος 2020). Οι εκκλησίες θα παραμείνουν κλειστές, τα εγκώμια της Μ. Παρασκευής θα τα ακούσουμε από την τηλεόραση, το Χριστός Ανέστη θα το ψάλλουμε μόνοι μας, χωρίς τη συντροφιά των δικών μας ανθρώπων, αλλά ας ευχηθούμε αυτή η θυσία όλων μας να είναι και η λύση του προβλήματος. Γι αυτό #μένουμε σπίτι και ας κάνουμε όλοι υπομονή.\nΕύχομαι Καλό Πάσχα σε όλους\nΠροηγούμενο άρθροΠασχαλινό Κυνήγι Θησαυρού (με δωρεάν εκτυπώσιμα)\nΕπόμενο άρθρο12 διαφορετικοί τρόποι να παίξετε το κλασικό παιχνίδι UNO®!\nolympiannazoudia 17 Απριλίου 2020 στο 13:30\nΣυγκλονιστική περιγραφή Μαμά Μαρία. Μεταφέρθηκα νοερά μαζί σας στην Κωνσταντινούπολη, στις εκκλησίες που πήγατε στην Μ. Παρασκευή και στο Οικουμενικό Πατριαρχείο το βράδυ της Ανάστασης. Επίσης ένα υπέροχο οικογενειακό ταξίδι που μοιραστήκατε μαζί μας , όλοι στο Ανθομέλι, και μας έκανε να σκεφτούμε πως θα θέλαμε να ζήσουμε αυτήν την εμπειρία με τους γονείς μας εκεί. Σας ευχαριστούμε πολύ, να είστε καλά όλα τα Ανθομελάκια, μικρά και μεγάλα, και καλή Ανάσταση!


Αρχιεπίσκοπος Κύπρου: Γηγενείς στη Μ. Ανατολή είναι οι... - Κιβωτός της Ορθοδοξίας\nΣυνάντηση του Προκαθημένου της Μεγαλονήσου με τον υπουργό Εξωτερικών της Ρωσίας\nΑρχιεπίσκοπος Κύπρου: Γηγενείς στη Μ. Ανατολή είναι οι Χριστιανοί\nΤετάρτη, 2 Δεκεμβρίου 2015, 19:54\nΕπίσημη επίσκεψη πραγματοποιεί στην Κύπρο ο υπουργός Εξωτερικών της Ρωσίας Σεργκέι Λαβρόφ. Στα πλαίσια αυτή συναντήθηκε σήμερα Τετάρτη, 2 Δεκεμβρίου 2015, με τον Αρχιεπίσκοπο Κύπρου κ. Χρυσόστομο, στο Αρχιεπισκοπικό Μέγαρο.\nΣτη συνάντηση ήταν ο Πρέσβης της Ρωσικής Ομοσπονδίας στην Κύπρο, κ. Stanislav Osadjiy, o δΔιευθυντής Εθιμοτυπίας του υπουργείου Εξωτερικών Πρέσβης Μάριος Κουντουρίδης, καθώς και άλλοι υπηρεσιακοί παράγοντες του τπουργείου Εξωτερικών της Ρωσικής Ομοσπονδίας.\nΚατά τη διάρκεια της συναντήσεως του κ. Σεργκέι Λαβρόφ με τον Αρχιεπίσκοπο Κύπρου, ομάδα συνεργατών του ρώσου υπουργού επισκέφθηκαν το Βυζαντινό Μουσείο του Ιδρύματος Αρχιεπισκόπου Μακαρίου του Γ΄.\nΟ Αρχιεπίσκοπος ανέφερε ότι "...του εξήγησα ότι οι γηγενείς κάτοικοι της Μέσης Ανατολής είμαστε εμείς οι Χριστιανοί. Οι Άραβες ήρθαν 7 αιώνες μετά από εμάς και είναι ανεπίτρεπτο οι πραγματικοί κάτοικοι να φύγουν και να μείνουν οι Μουσουλμάνοι. Τους Μουσουλμάνους τους αγαπούμε, ζήσαμε αιώνες πολλούς μαζί τους, επιθυμούμε τη συμβίωση αλλά καταδικάζουμε τον εξτρεμισμό και δεν επιθυμούμε να επικρατήσουν οι εξτρεμιστές".\nΣε δηλώσεις ο Αρχιεπίσκοπος προς το Κυπριακό Πρακτορείο Ειδήσεων, επεσήμανε ότι "είμαστε στη διάθεσή τους και οποιαδήποτε στήριξη χρειάζονται, οποιαδήποτε προβλήματα έχουν που μπορούμε εμείς να φανούμε χρήσιμοι, αυτό θα το πράξουμε με πολλή χαρά"\nΕκκλησία Κύπρου, Ισλάμ, Ρωσία, Λαβρόφ,


5558 Μηνύματα Απεστάλη: 07/08/2005, 22:38:09\nΕίμαι εδω για έρευνα Προσωπικότητας μεταξύ των μελών.\nΑλήθεια λες εδώ καλή μου;\nΜ' ενδιαφέρει η περίπτωσή μου...\nΕίμαι τόσο στριμμένος όσο δείχνω;\nΘα με ρωτήσεις κάτι;\n1819 Μηνύματα Απεστάλη: 07/08/2005, 23:01:05\nΑν μή τι άλλο, δηλώνεις επιστήμονας και περιμένω να έπαιρνες τα πράγματα με τη λογική κι όχι με θεοκεντρικές θεωρίες.\nΛες λοιπόν αγαπητέ φίλε Incubus, πως επειδή εγώ «δηλώνω επιστήμονας» όπως χαρακτηριστικά το επισημαίνεις, κάνω κάτι ανορθόδοξο με το να ακολουθώ την θρησκεία που με εκφράζει.\nΚατ’ αρχην, αν έχω καταλάβει καλά από αυτά τα οποία γράφεις, θεωρείς βαθιά μέσα στο μυαλό με το οποίο σε προίκισε η φύση, πως εγώ επιτρέπω στην θρησκεία μου να αναμειχθεί με την επιστήμη μου. Τουλάχιστον εγώ αυτό κατάλαβα, τώρα αν δεν το πιστεύεις και μου δώθηκε αυτή η εντύπωση, τότε ίσως η ευθύνη να μην βαραίνει κανέναν απ’ τους δυο μας.\nΣε κάθε περίπτωση, αν και το έκανα ήδη, εγώ θα σου επισημάνω ξανά τον μεγάλο αριθμό επιστημόνων, οι οποίοι μας έχουν αφήσει τις απόψεις τους πάνω στο θέμα Θεός, και διαφαίνεται σαφέστατα πως πίστευαν στον Θεό, στον προσωπικό Θεό. «Ο Θεός του Αβρααμ, του Ισαάκ και του Ιακώβ» κλαίγονταν τακτικά ο Pascal, για παράδειγμα, όταν άκουγε απόψεις περί αθείας. Άλλοι επέλεξαν τον «ορθόδοξο» τρόπο, της Εκκλησίας.\nΠρόσφατα προέκυψε και ένα καινούριο φαινόμενο, το να πιστεύουν επιστήμονες γενετιστές ή βιολόγοι ταυτόχρονα και στην γένεση, και στην εξέλιξη. Μάλλον θα είμαστε λίγοι για να τους κρίνουμε, πιστεύω εγώ. Εξάλλου αυτοί είναι οι γενετιστές, αυτοί γνωρίζουν και την εξέλιξη και τα σφάλματα πίσω από αυτήν, αλλά και τις αλήθειες πίσω από αυτήν. Ελπίζω να συμφωνείς φίλε μου. Ας τους αφήσουμε να κάνουν την δουλειά τους όπως αυτοί ξέρουν, είτε πιστεύουν στην εξέλιξη, είτε πιστεύουν στην γένεση, είτε και στα δύο.\nΣυνεχίζοντας, θα σου θυμίσω πως το αντικείμενο της επιστήμης μου με την θρησκεία την παραμικρή σχέση έχει (δηλαδή οι μεταβολές των μεγεθών που αφορούν την κίνηση των ηλεκτρονίων μέσα σε έναν ημιαγωγό), οπότε πρόβλημα συμβατότητας δεν μπορεί να προκύψει.\nΣυγκεκριμένα, η άποψη ενός «αιώνιου» σύμπαντος εμένα δεν με εκφράζει. Από την μια γιατί οι θεωρίες που θέλουν το σύμπαν να ξεκινάει από κόκκος άμμου και να διαστέλλεται είναι βάσιμες, και από την άλλη γιατί το σύμπαν είναι αποδεδειγμένα διαστελλόμενο. Αν συνεχιστεί έτσι το πράγμα (με την αιώνια διαστολή), θα «τραβηχτεί» τόσο πολύ που θα διαλυθούμε σε αυτά από τα οποία συντεθήκαμε, άρα το σύμπαν έχει και τέλος.\nΊσως τελικά να είμαστε μόνο μια φυσαλίδα στο νερό κάποιου άλλου φίλε Incubus, σκέψου το αυτό…\nΕγώ προσωπικά επιλέγω να ακολουθώ την θρησκεία μου γιατί με εκφράζει, με συμπληρώνει, και με στηρίζει. Νιώθω αυτό το «γέμισμα» που θέλω να νιώθω, πως δεν είμαι μόνο σε αυτό τον έρμο κόσμο, μόνος κάτω απ’τα αστέρια.\nΠάντως δεν της επιτρέπω να μπλέκει με την επιστήμη μου (αν και τεχνικά απίθανο να συμβεί κάτι τέτοιο). Την ηθική που έχω ασπαστεί μαζί με την επιστήμη μου, βεβαίως και της επιτρέπω, γιατί αυτός είναι ο ρόλος της: να καθορίζει την συμπεριφορά μου, και να προλαμβάνει τα χειρότερα.\nΊσως όμως να μην κάνω καλά. Υπήρξαν άνθρωποι σπουδαίοι που αφήσαν την θρησκεία τους να εμπλακεί στην επιστήμη τους. Ας δούμε έναν, και το τι είπε ο άνθρωπος αυτός.\nΤώρα για αυτό το οποίο λες, για το ότι οι χρονολογίες που υπάρχουν στην Βίβλο δεν συμφωνούν με τα επιστημονικά ευρήματα: ίσως. Ίσως και όχι όμως, και βιαστήκαμε να κρίνουμε…\nΓια παράδειγμα, ας σκεφτούμε λίγο το ενδεχόμενο ο Μωυσής όταν έκανε την αφήγηση στους Ισραηλίτες να τους έλεγε πως παλιά έγινε μια τεράστια έκρηξη, και έκτοτε το σύμπαν διαστέλλεται. Πως θα τον κοίταγαν οι νομάδες; Με τι μούτρα θα έβγαινε να τους μιλήσει μετά, αφού θα τον πέρναγαν για τρελό…\nΈνα άλλο για τις ημερομηνίες. Όπως σου είπα, ο Ιησούς γεννήθηκε το 5508 από Αδάμ, δηλαδή τώρα βρισκόμαστε στο 7513 από Αδάμ. Η Σοβιετική Ένωση έπεσε ακριβώς το 7500 από Αδάμ, γεγονός, ας υποθέσουμε τυχαίο (αν και υπήρχε σχετική προφητεία του Αγίου Νήφωνος Κωνσταντιανής.) Αν θυμάμαι καλά μου χρωστάς το χωρίο στο οποίο εξηγεί το αν το 7513 είναι από κτίσεως ή από πτώσεως. Θα περιμένω μέχρι να το βρείς και να το παραθέσεις για να κάνουμε την δουλειά μας.\nΤώρα κατά τα άλλα, εγώ να επισημάνω πως το 1980 οι απανταχού βιολόγοι και γενετιστές μαζεύτηκαν, τα βάλανε κάτω και τα κουβεντιάσανε τα περί εξέλιξης, και αποφανθήκανε πως η θεωρία της εξέλιξης του Δαρβίνου είναι αντεπιστημονική. Πιστεύουν πως ο δρόμος είναι η εξέλιξη, αλλά η θεωρία της Εξέλιξης στην μορφή που βρίσκεται δεν τους εκφράζει.\nΚατά συνέπεια τυπικά δεν υπάρχει θεωρία επιστημονική περί της εξέλιξης, και μιλάμε μόνο για προσωπικά πιστεύω των επιστημόνων. Μάλλον δικαιολογημένα τα προσωπικά τους πιστεύω περί εξέλιξης.\nΠιστεύω πως είναι ρυθμισμένη έτσι από φυσικούς νόμους και κανόνες.\nΝαι, αλλά πως ρυθμίστηκαν έτσι οι φυσικοί νόμοι και κανόνες; Έιναι εξαιρετικά απλοί και όμως τόσο πολύπλοκοι ώστε να μην μπορεί να "προέκυψαν" έτσι απλά. Μοιάζουν σαν ένα μεγάλο μυαλό να βρίσκεται πίσω από αυτούς, ένας προγραμματιστής που τους καθόρισε έτσι ώστε να λειτουργούν πάντα.\nΠερίεργο δεν νομίζεις; Καταφέραμε να βρούμε πως το σύμπαν χώραγε στην τσέπη μας κάποτε, κι όμως, για το πως προέκυψαν οι νόμοι της φύσης δεν έχουμε πει κουβέντα.\nΑν και με τιμά αυτό το οποίο λες, οφείλω να πω την άποψή μου:\nΣτην εποχή στην οποία ζούμε, όλοι οι άνθρωποι λίγο πολύ έχουν μια μόρφωση που παλαιότερα οι άνθρωποι θα ζήλευαν. Μπορείς να βρεις πολλούς ανθρώπους που έχουν βγει από Πανεπιστήμιο ή Πολυτεχνείο, ωστόσο αν είναι να τους πούμε όλους αυτούς επιστήμονες, τότε μάλλον ο κόσμος μας είναι γεμάτος επιστήμονες, αλλά όχι την αντίστοιχη επιστημονική πρόοδο.\nΕγώ όταν αναφέρομαι στην λέξη επιστήμονας συνήθως εννοώ τον άνθρωπο που ασχολείται με την έρευνα, τον διδάκτορα μάλλον που επιλέγει να παραμείνει μέσα στο Πανεπιστήμιο και να «φάει» τα νιάτα του στις επιστήμες. Κατά συνέπεια πιστεύω πως ο όρος «επιστήμονας» δεν με περιγράφει, αφού δεν ασχολούμαι με την έρευνα, απλώς εφαρμόζω ότι έμαθα (με κόπο βέβαια). Με την αυστηρή για τα λεξικά έννοια του όρου, βέβαια επιστήμονας είμαι και εγώ όπως και κάποιος που τελείωσε οποιοδήποτε ΑΕΙ…\nΤο σύμπαν προϋπήρχε.\nΠιστεύω στη θεωρία του Big Bang κτλ κτλ.\nΕδώ μάλλον κάπου υπάρχει πρόβλημα συμβατότητας.\nΟι Χριστιανοί έχουν λατρέψει έναν ειρηνιστή και θαυματοποιό.\nΓιατί δε λατρεύουμε και δεν θεοποιούμε και τα "παιδιά θαύματα"?\nΔεν καταλαβαίνω τι θέλεις να πεις εδώ. Μπορείς να το εξηγήσεις; Πάντως βασικό σημείο του Χριστιανισμού είναι πως ο Θεός είναι ένας και στην θέση του δεν πρέπει να βάζουμε κανέναν, πόσο μάλλον έναν απλό άνθρωπο επειδή η φύση τον προίκισσε παραπάνω απ'τους άλλους.\nΣτην θέση αυτού που λες, εγώ θα στο ανάγω σε κάτι πιο προσγειωμένο: ο χριστιανισμός θεοποιεί το είναι σου, την ύπαρξή σου. Σκοπό έχει την θεοποίησή σου, το να γίνεις ένα με τον Θεό, δηλαδή να πετύχεις την θέωση όπως ο Ιησούς πριν 2000 χρόνια. Από αυτήν την άποψη, με το να λατρεύουμε τον Θεό ως Θεό και να του αποδίδουμε τις τιμές (όχι τυπολατρικά εννοείται, αλλά με συναίσθηση) που του αρμόζουν ως ένα τυπικό "ευχαριστώ" για την ίδια μας την ευκαιρία να υπάρχουμε και να ζούμε, λατρεύουμε όσους κατάφεραν το ακατόρθωτο: να γίνουν άγιοι, να ενωθούν με τον Θεό.\n13482 Μηνύματα Απεστάλη: 07/08/2005, 23:46:27\nΣου απάντησα ήδη γιατί πίστευαν.\nΜερικοί που έζησαν στο Μεσαίωνα θα γίνονταν κοντοσούβλι στη φωτιά κι οι άλλοι ήταν στο θεοκρατικό πνεύμα της εποχής τους.\nΑν πίστευαν στο Βούδα θα πίστευες στο Βούδα επειδή έτσι έκαναν εκείνοι?\nΆλλωστε, δε νομίζω πως τίθεται θέμα σύγκρισης ανάμεσα σε εσένα και σε εκείνους.\nΞέρεις όμως τι παρατήρησα...?\nΈψαξα στο google να βρώ κι άθεους επιστήμονες και δεν μου έβγαλε αποτελέσματα.\nΔεδομένου οτι αποκλείεται να μην υπήρχε ούτε ένας μου έκανε εντύπωση γιατί αποκρύπτεται...\nΣυγκεκριμένα, η άποψη ενός «αιώνιου» σύμπαντος εμένα δεν με εκφράζει.\nΜπορεί όμως να είσαι και λάθος...\nΣα μορφωμένος άνθρωπος πιστεύω πως θα έπρεπε να αποδέχεσαι μόνο αποδεδειγμένα πράγματα κι ο Θεός κι η θρησκεία σου δεν ανήκουν σε αυτά.\nΕδώ υποτίθεται άνοιξε στα 2 τη θάλασσα, εκεί θα κόλλαγε...?\nΔε σε ρώτησα ούτε για την Σοβιετική Ένωση, ούτε για προφητείες.\nΑν δεχτούμε οτι αυτή η χρονολογία είναι από πτώσεως θα μου πείς το ΕΞΩΦΡΕΝΙΚΟ οτι μπορεί να βρίσκονταν στην Εδέμ για εκατομμύρια χρόνια????\nΕιλικρινά, θα βάλω τα γέλια!\nΈχω κι εγώ μία απορία που δε μου κάλυψες αρκετά.\nΣτη Βίβλο δέχεσαι όλες τις ημερομηνίες που αναφέρονται ως υπαρκτές ενώ στις 7 μέρες της Δημιουργίας δίνεις συμβολικό χαρακτήρα.\nΣτο είπε πουθενά το βιβλιαράκι αυτό οτι έχουν συμβολικό χαρακτήρα...?\nΜήπως τους έκανε ο Γιαχβέ?\nΉταν και φυσικός?\nΑυτόν τον Γιαχβέ τότε ποιός τον δημιούργησε...?\nΟι Χριστιανοί θεοποιείτε τον Ιησού που έκανε θαύματα και ήταν ειρηνιστής.\nΓιατί λοιπόν να μη λατρεύουμε ως Θεό τον κάθε ειρηνιστή και το κάθε παιδί θαύμα με ιαματικές ικανότητες...?\nΣτην θέση αυτού που λες, εγώ θα στο ανάγω σε κάτι πιο προσγειωμένο: ο χριστιανισμός θεοποιεί το είναι σου, την ύπαρξή σου. Σκοπό έχει την θεοποίησή σου, το να γίνεις ένα με τον Θεό, δηλαδή να πετύχεις την θέωση όπως ο Ιησούς πριν 2000 χρόνια.\nΚρατήστε την θεοποίηση για εσάς.\nΕγώ εξυψώνω τον εαυτό μου μόνος μου κι είμαι μια χαρά.\nΚι η ύπαρξη μου είναι πλήρης.\n4324 Μηνύματα Απεστάλη: 07/08/2005, 23:50:16\nΓια πες ρε συ Ostria, που το πρωτοάκουσες το νοητικό πείραμα του Schrodinger (δεν μπορώ να βάλω και umlaut πανάθεμά με);\nSchrödinger... (με umlaut)\nΜάλλον το πρωτοσυζήτησα πριν κάποια χρόνια με έναν φίλο φυσικό, αν θυμάμαι καλά. Η κβαντική θεωρία με όλες τις πιθανές παραμέτρους της, είναι "περίεργη" και ίσως (αν αποδειχτεί) να λύσει και μερικά περίεργα φαινόμενα που σήμερα είναι αμφισβητήσιμα, όπως η τηλεπάθεια ή τα προφητικά όνειρα.\nΠάντως, κακώς την προσδιορίζεις στον χώρο της λογικής, δεν έχει και μεγάλη σχέση!\nΔεν μπορω να πιστεψω οτι εκατομμυρια γενεων εκαναν λαθοs.Οπωs επισηs δεν μπορω να πιστεψω οτι μια ομαδα ανθρωπων στην αυγη τηs ιστοριαs επλασαν τον μυθο του θεου και μετα καποιοι εκαναν και μερικεs χιλιαδεs παραλαγεs.Για να πλασειs κατι να του αλλαξειs μορφη πρεπει να εχειs ενα προτογενεs υλικο.\nΦίλε GHOST_in_the_SHELL, κι όμως όλες εκείνες οι γενιές έκαναν λάθος όταν πίστευαν ότι η Γη ήταν στο κέντρο του σύμπαντος, ότι ήταν επίπεδη, ότι δεν μπορεί να πέφτουν πέτρες από τον ουρανό και ένα σωρό άλλες θεωρίες που τους φαινόντουσαν λογικές και τις πίστευαν. Και αν δεν υπήρχαν μερικά φωτεινά μυαλά που τα έψαξαν και βρήκαν την αλήθεια, ακόμα και σήμερα τα ίδια τα πιστεύαμε.\n13482 Μηνύματα Απεστάλη: 08/08/2005, 00:22:13\nΑκριβώς, καλή μου!\nΓια άλλη μια φορά θα συμφωνήσω με τα λεγόμενα σου.\n310 Μηνύματα Απεστάλη: 08/08/2005, 00:25:28\nΓια πες μου και εμένα τί κέρδισαν πρακτικά αυτοί που πέτυχαν τη θέωση, και να το ξέρεις και εσύ (προσπαθώ να προλάβω την ενδεχόμενη απάντηση της μεταθανάτιας ζωής... )\n18 Μηνύματα Απεστάλη: 08/08/2005, 01:07:41\nΚάποια άλλη φορά……..\nΠρος το παρόν απάντησε μου στην ερώτηση.\n310 Μηνύματα Απεστάλη: 08/08/2005, 01:16:00\njust testing the photo...\nEdited by - actr on 08/08/2005 01:22:58\n1819 Μηνύματα Απεστάλη: 08/08/2005, 10:04:28\nΟκ, no problem τότε.\nΟ Μεσαίωνας τελειώνει κάπου μέσα στο 1400-1500, μετά έχουμε τους θρησκευτικούς πολέμους και μετά την Αναγέννηση (και την γέννηση των θετικών επιστημών). Αν προσέξεις, οι περισσότεροι και μεγαλύτεροι χριστιανοί επιστήμονες έζησαν στο διάστημα 1800-1900, ανεπηρέαστοι από τον θρησκευτικό φανατισμό και τον εξαναγκασμό της Καθολικής Εκκλησίας, αλλά αρκετά νωρίς ώστε να μην επηρεαστούν από την καταναγκαστική αθεία της Σοβιετικής Ένωσης. Εξάλλου η παπική έδρα είχε ηττηθεί ήδη από τον Ναπολέοντα και περιορίστηκε σε θρησκευτική εξουσία πριν ακόμα γεννηθούν οι περισσότεροι από αυτούς (βλέπε Φλέμινγκ, Παστέρ κλπ).\nΓια την ακρίβεια, το google θα σου πει ποιοι μεγάλοι επιστήμονες ήταν θρησκευόμενοι, επειδή αυτοί ξεχώριζαν απ'την πληθώρα επιστημόνων λόγω θρησκευτικών πιστεύω. Μπορείς κάλλιστα να πεις ότι οι υπόλοιποι ήταν ασθενώς θρησκευόμενοι ή άθεοι, αν και θέλει επιμέρους ψάξιμο.\nΟι περισσότεροι επιστήμονες εξάλλου, όπως και οι περισσότεροι άνθρωποι, ήταν λίγο ή πολύ αδιάφοροι προς το θέμα της θρησκείας, οπότε μπορεί κάλλιστα και να μην βρεις και πολλά για αυτούς.\nΠάντως αν θες μια αρχή για το ψάξιμο, εγώ θα σου πω να κοιτάξεις τους επιστήμονες που έζησαν μετά την Οκτωμβριανή Επανάσταση, και διαμόρφωσαν αριστερή ιδεολογία. Εκεί θα έχει αποτέλεσμα η έρευνα.\nΈνας πάντως που μπορώ να σου πω αυτή την στιγμή άθεος είναι ο Stephen Hawking, ο μεγαλύτερος θεωρητικός φυσικός της εποχής μας.\nΓια την ακρίβεια, ανήκουν σε μια κατηγορία η οποία δεν επιδέχεται απόδειξη, οπότε μπορείς κάλλιστα να τα βγάλεις εκτός του πλαισίου "αποδεδειγμένο ή μη".\nΚοίταξε να δεις. Μιλάς για το γεγονός αυτό όπως μας το περιγράφει η Βίβλος.\nΠρώτα απ'όλα η Βίβλος είναι κείμενο που αποτυπώνει την Ιουδαική παράδοση, γι'αυτό και βρίθει μύθων. Σε τελική ανάλυση, η ίδια η Βίβλος είναι προιόν ανθρώπων που προσπαθούσαν να συντηρήσουν το εθνικό στοιχείο των Ιουδαίων (εκτός από την θρησκευτική ταυτότητα) γι'αυτό το καλύτερο που έχουμε να κάνουμε είναι να αφήσουμε τα θέσφατα της Εκκλησίας όσων αφορά τα ιερά κείμενα και να αντιμετωπίσουμε τα κείμενα όπως τους αρμόζει: σαν ένα βιβλίο που αποτυπώνει την ιερή παράδοση των Ιουδαίων, το οποίο μέχρι να φτάσει στα χέρια μας έχει υποστεί αλλαγές τόσο από ραββίνους, όσο και από επισκόπους, όσο και αλλαγές που συνέβησαν χωρίς να το αντιληφθεί κανένας, από την μετάφραση/αντιγραφή από βιβλίο σε βιβλίο.\nΣε δεύτερη φάση: Ναι, όντως θα κόλλαγε. Ο Μωυσής κοίταγε να μαζέψει τους Ισραηλίτες να λατρεύουν τον Θεό, όχι να τους κάνει επιστήμονες από τότε. Εξάλλου, για να σκεφτούμε λίγο πόσο θα χάλαγε το πράγμα, αν ο Θεός επέλεγε να αποκαλύψει στους Ισραηλίτες το μυστήριο της ζωής και της δημιουργίας, όταν κάλλιστα μας έδωσε μυαλό για να το κάνουμε;\nΓια το θαύμα αυτό καθε αυτό, το ερώτημα ανάγεται αλλού. Ως γνωστόν, η φύση λειτουργεί με βάση κάποιους νόμους, τους οποίους σε ένα ικανοποιητικό ποσοστό τους έχουμε καταγράψει, χρησιμοποιώντας την λογική που μας έδωσε ο καλός Θεούλης, και την οποία μαθηματικοποιήσαμε για να είμαστε καλυμμένοι. Η Εκκλησία ωστόσο μας λέει πως τα θαύματα είναι τα γεγονότα τα οποία συμβαίνουν όχι κατά παραβίαση της λογικής, αλλά κατά ανατροπή της φυσικής τάξης, δηλαδή ισχύουν άλλοι νόμοι για τα θαύματα, όχι οι νόμοι της φύσης, άρα η λογική μας δεν μπορεί να εφαρμοστεί, όπως δεν μπορείς να ξεβιδώσεις μια βίδα με κουτάλι.\nΗ λογική έχει πολλές ατέλειες, και το χειρότερο είναι ότι διαφοροποιείται από άτομο σε άτομο, γι' αυτό και καλά θα κάνουμε να την σεβόμαστε μεν, αλλά να μην την θεοποιούμε, γιατί και αυτή ένα εργαλείο είναι.\nΌχι θα σου πω πως τότε εξέπεσε ο Αδάμ στην Γη.\nΌσον αφορά το αν το βιβλιαράκι έχει συμβολικό χαρακτήρα, μπορείς σαφέστατα να ρωτήσεις θεολόγο. Το μόνο που μπορώ να σου πω εγώ είναι πως το "δέντρο της γνώσης του καλού και του κακού" μόνο συμβολικό μπορεί να είναι, και θα είναι τρομερή χαζομάρα να προσπαθήσει κάποιος να το πάρει κυριολεκτικά και να προσπαθήσει να το ερμηνεύσει έτσι.\nΓια εμένα η Εδέμ είναι η προηγούμενη κατάσταση του ανθρώπου, στην οποία ήταν απλώς ένα έξυπνο ζώο και τίποτα παραπάνω, ενώ η τωρινή κατάσταση, της πτώσης, είναι η κατάσταση στην οποία έχει περιέλθει τώρα, που έχει βγει ξέχωρα από τα υπόλοιπα δημιουργήματα της φύσης και κάνει ένα σωρό αφύσικα προβλήματα.\nΤέλος πάντων, δεν είμαι ειδικός σε κάτι τέτοια. Καλύτερα να τα συζητήσεις με θεολόγο ή ιερέα αυτά τα πράγματα, τουλάχιστον δεν θα έχω το κρίμα στον λαιμό μου.\nΣτη Βίβλο δέχεσαι όλες τις ημερομηνίες που αναφέρονται ως υπαρκτές\nΑυτό είναι αυθαίρετο το συμπέρασμα για εμένα. Για την ακρίβεια δεν δέχομαι ημερομηνίες της Βίβλου για τους λόγους που ανέλυσα πιο πάνω. Το 7513 που σου είπα είναι σύμφωνα με αυτά που λέει η βίβλος. Για εμένα μπορεί καν να μην είμαστε στο 2005 μετά την γέννηση του Ιησού.\nΘα περιμένω να μου βρεις το σημείο όπου αναφέρεται στο από πτώσεως ή από κτίσεως.\nΤην έχω απαντήσει αυτή την ερώτηση πιο πάνω, το τι πιστεύω για εμένα προσωπικά.\nΓιατί δεν είναι Θεός.\nΓια πες μου και εμένα τί κέρδισαν πρακτικά αυτοί που πέτυχαν τη θέωση, και να το ξέρεις και εσύ (προσπαθώ να προλάβω την ενδεχόμενη απάντηση της μεταθανάτιας ζωής...)\nΈναν καλό γέροντα τον ρωτήσαν το εξής:\n13482 Μηνύματα Απεστάλη: 08/08/2005, 10:42:54\nΔε μπορώ να σκεφτώ οτι συμφωνούμε.\nΚι εγώ αυτό λέω, πως η Αγία Γραφή είναι γεμάτη μύθους ενός λαού.\nΑφού λοιπόν, όπως είπες κι εσύ, περιλαμβάνει μύθους δε μπορώ να πιστέψω σε μύθους ενός λαού.\nΑφού είναι προϊόν ανθρώπων δε μπορώ να καταλάβω οτι αναφέρει αλήθειες για κάτι το οποίο πίστευαν αυτοί.\nΑφού λοιπόν είναι ένα βιβλίο που αποτυπώνει την Εβραϊκή μυθολογία, γιατί να μην πιστέψουμε στην Ελληνική...?\nΚι αυτό συμβολικό είναι...?\nΑφού είναι όλα συμβολικά γιατί να μην είναι συμβολικός κι ο μύθος του Ιησού ως υϊού του Θεού?\nΌσο για την τρομερή χαζομάρα που λές, το πιστεύουν πολλοί Χριστιανοί και κάτι τέτοια μου έλεγε και Θεολόγος και παπάς...\nΦίλτατε, σου λέω πως με τη λογική δε συμβαδίζει χρονολογικά η δημιουργία του Κόσμου από τον Γιαχβέ με την δημιουργία του Κόσμου και την ηλικία της Γής όπως έχει διατυπωθεί από επιστήμονες.\nΚαι ποιός σου είπε οτι ο Ιησούς είναι...?\n1819 Μηνύματα Απεστάλη: 08/08/2005, 11:12:02\nΔεν είναι όλα μυθολογία μέσα στην Βίβλο, απλώς πολλά είναι. Θα βρεις πολλά πράγματα που όντως είναι αλήθεια, όπως και πολλά που δεν είναι. Βιβλία πάνω σε αυτό έχουν γραφεί πολλά, όπως το "Η Ιστορική Αλήθεια πίσω από την Βίβλο" που είχα συναντήσει κάποτε.\nΌπως και στην αρχαιοελληνική μυθολογία δεν είναι όλα μύθοι. Για να δημιουργηθεί ένας μύθος, συνήθως κάτι υπήρχε στο οποίο στηρίχθηκε ο μύθος (χωρίς να είναι δεσμευτικό όμως).\nΓια παράδειγμα, ο Δαβίδ ήταν ένα πρόσωπο σχεδόν μυθικό, αν κρίνουμε από τις περιγραφές. Πολλού θα μπορούσαν να αμφισβητήσουν καν την ύπαρξή του, και ίσως και να κάνανε καλά. Βρίσκονται όμως στοιχεία που αποδεικνύουν πως το όλο θέμα έχει κάποιες βάσεις, για παράδειγμα βρέθηκε ένα κεραμικό κάτω στην Παλαιστίνη που χρονολογείται από τα χρόνια των Ισραηλιτών βασιλέων, το οποίο δεν ανήκε στους εβραίους, αλλά σε αντίπαλη φυλή, το οποίο είχε την αναγραφή "Οίκος Δαυίδ" πάνω του. Τέτοια μπορούμε να βρούμε πολλά. (το συγκεκριμένο το θυμάμαι από ένα ντοκυμαντέρ). Απλώς θα πρέπει να τα διπλοκοιτάζουμε και να τα τριπλοκοιτάζουμε τα πράγματα πριν βγάλουμε κρίση.\nΤο ξέρω ότι το πιστεύουν. Παλαιότερα πίστευαν πολλά ακόμα περίεργα, ειδικά στην Καθολική Εκκλησία και ήταν δογματικοί σε αυτό. Τέλος πάντων, μπαίνω σε χωράφια ξένα τώρα και δεν κάνω καλά. Όπως σου είπα, καλύτερα να το κουβεντιάσεις με θεολόγο αυτό, για να είμαι και γω καλυμένος. Εγώ θυμάμαι στο Λύκειο του είχα σπάσει τα νεύρα του θεολόγου, όλο τον ρώταγα καθώς διάβασα, και ευτυχώς έπεσα σε υπομονετικό άνθρωπο. Θυμάμαι χαρακτηριστικά μου είπε πως "πόσο διαρκεί όμως μια μέρα;" για το θέμα με τις 6 μέρες δημιουργίας.\nΤώρα το πήγαμε στην αντίπερα όχθη, ότι όλα είναι συμβολικά. Ενδιάμεση λύση δεν μπορεί να υπάρξει;\nΜπορείς να το αναλύσεις αυτό περισσότερο; Συγκεκριμένα πράγματα καλύτερα.\nΑνοίγεις μεγάλο κεφάλαιο τώρα...\nΣε αυτό δεν νομίζω πως θα μπορέσει να συμφωνήσει ποτέ η ανθρωπότητα. Εξάλλου και ο ίδιος μας το είπε, πως είναι σημείο αντιλεγόμενο.\n13482 Μηνύματα Απεστάλη: 08/08/2005, 12:03:29\nΚαι ποιός μπορεί να κρίνει τότε τι είναι υποκειμενικό και τι όχι, αφού αυτό δεν αναφέρεται με σαφήνεια μέσα στο βιβλίο σας?\nΟι Θεολόγοι από την πείρα μου ως τώρα είναι υποκειμενικοί.\nΑποδίδουν συμβολικά ό,τι δεν τους βολεύει.\nΕίναι πραγματικό δηλαδή γεγονός η "άμωμη" σύλληψη του Ιησού και δεν είναι πραγματικό η δημιουργία του Κόσμου σε 6 μέρες...\nΑν δεχτούμε οτι είμαστε στο 7513 μετά Αδάμ κι οτι ο κόσμος φτιάχτηκε κάπου τότε (γιατί θεωρείται απίθανο να ήταν ο Αδάμ δισεκατομμύρια χρόνια στον Παράδεισο πριν την πτώση του), ερχόμαστε σε αντίθεση με όλα τα αρχαιολογικά ευρήματα, με την εύρεση της χρονολογίας της εμφάνισης του ανθρώπου του Νεάντερταλ και την δημιουργία της Γής πρίν από λίγα δισεκατομμύρια χρόνια (τόση δεν είναι η ηλικία της...?).\n310 Μηνύματα Απεστάλη: 08/08/2005, 12:09:06\nKαλά όλα αυτά που τα λένε και στο κατηχητικό τα βαθυστόχαστα.\nΑκόμη δεν μου απάντησες τί κέρδισαν αυτή που πήγαν κοντά στο Θεό?\n2759 Μηνύματα Απεστάλη: 08/08/2005, 12:27:00\nγια να βρουμε ποτε φτιαχτικε ο κοσμος κανουμε κατι πολυ απλο\nμετραμε τις ηλικιες των προγονων του χριστου\nο αδαμ εκανε σε ηλικια 130 ετων τον γιο του σηθ απο τον σηθ ειναι και οι υπολοιποι προγονοι του χριστου\nαρα με απλα μαθηματικα φτανουμε στο εξης\nοτι η χρονολογια που μας δινουν ειναι απο την στιγμη της δημιουργιας του αδαμ\nπροσθετουμε και τις 5 μερες πριν την δημιουργια του αδαμ και βρησκουμε ποτε φτιαχτικε ο κοσμος\nτωρα για το προβλημα που υπαρχει με την χρονολογια και γι αυτο εχουν την λυση\nCopyright ã Περιοδικό CREATION EX NIHILO\n4324 Μηνύματα Απεστάλη: 08/08/2005, 12:36:20\nΣκοπό έχει την θεοποίησή σου, το να γίνεις ένα με τον Θεό, δηλαδή να πετύχεις την θέωση όπως ο Ιησούς πριν 2000 χρόνια\nΟ Ιησούς πέτυχε την θέωση; Είχα την εντύπωση ότι ήταν θεός (υιός θεού) οπότε δεν πέτυχε καμία θέωση, αλλά την είχε από πάντα..;!\n4324 Μηνύματα Απεστάλη: 08/08/2005, 13:02:04\nΕδώ είναι περίπου μια ντουζίνα φυσικά φαινόμενα που συγκρούονται με την εξελικτική ιδέα ότι το σύμπαν έχει ηλικία δισεκατομμυρίων ετών.\nΜερικά από τα θέματα σε αυτή τη λίστα μπορούν να συμφιλιωθούν με ένα παλιό σύμπαν μόνο κάνοντας μια σειρά από απίθανες και αναπόδεικτες υποθέσεις× άλλα μπορούν να ταιριάξουν μόνο με ένα νέο σύμπαν. Η λίστα αρχίζει με απόμακρα αστρονομικά φαινόμενα και προχωράει μέχρι την Γη, καταλήγοντας με καθημερινά γεγονότα.\nΑυτός είναι ένας αχταρμάς στοιχείων που δεν αποδεικνύει τίποτα.\nΞεχνούν ότι έχουν γίνει τεράστιες γεωλογικές ανακατατάξεις, ότι έχουν σχηματισθεί νέες θάλασσες, νέα βουνά, ακτές κλπ.\n2759 Μηνύματα Απεστάλη: 08/08/2005, 13:04:46\nδεν ξεχνουν <<ξεχνουν>>\n13482 Μηνύματα Απεστάλη: 08/08/2005, 13:09:41\nΑυτό ακόμα παίζει...\n1819 Μηνύματα Απεστάλη: 08/08/2005, 15:17:11\nΛοιπόν, φίλε Incubus:\nΚατ’ αρχην, όπως είπες είναι βιβλίο μας, το επιλέξαμε για βιβλίο που να αντιπροσωπεύει τα πιστεύω μας, κατά συνέπεια ο άνθρωπος που θα σου εξηγήσει το που/πως/τι είναι συμβολικό μέσα σε αυτό είναι ο άνθρωπος που το επέλεξε για βιβλίο της θρησκείας μας: ο ιερέας. Αυτός καθορίζει τι είναι συμβολικό και τι όχι, ώστε να διαμορφώσει ανάλογα και το δόγμα.\nΣυγκεκριμένα ο Άγιος Σεραφείμ του Σαρώφ, όταν ρωτήθηκε γιατί το βιβλίο της γένεσης έχει προκαλέσει τόση φασαρία, απάντησε πως όλα τα προβλήματα προκαλούνται όταν αλλιώς τα ερμηνεύουμε όσα βρίσκονται στην ΠΔ, και άλλο σκοπό είχε ο συγγραφέας. Απ’ τον σκοπό της αφήγησης λοιπόν, θα το καταλάβεις, και αυτό το οποίο έχει αξία είναι να καταλάβεις τι θέλει να πει εδώ η Παλαιά Διαθήκη, και όχι το αν το λέει έτσι ή αλλιώς. Ούτως ή άλλως, συμφωνία πάνω στο τι θέλει να πει ο συγγραφέας μεταξύ των ανθρώπων δεν μπορεί ούτε καν σε ποίημα των 6 στίχων να επιτευχθεί, πόσο μάλλον στο πλαίσιο ενός βιβλίου που έχει τόσες μα τόσες αφηγήσεις μέσα.\nΤώρα σε αυτό που ρωτάς, η «άμωμη σύλληψη του Ιησού» είναι κυριολεκτική. Η δημιουργία του κόσμου σε 6 μέρες είναι συμβολική: ούτε καν ήλιος δεν υπάρχει για να μετρήσουμε την μέρα σε ορισμένες περιπτώσεις. Θυμάμαι χαρακτηριστικά τον Θεολόγο μου να λέει: «ο Θεός εργάστηκε 6 μέρες για να δημιουργήσει τον κόσμο, και τώρα βρισκόμαστε στην 7η στην οποία ο Θεός αναπαύεται».\nΠριν 10-20 (χοντρικά) δισεκατομμύρια έτη σύμφωνα με την θεωρία του Big Bang προέκυψε ο κόσμος.\nΑν δεχτούμε οτι είμαστε στο 7513 μετά Αδάμ κι οτι ο κόσμος φτιάχτηκε κάπου τότε (γιατί θεωρείται απίθανο να ήταν ο Αδάμ δισεκατομμύρια χρόνια στον Παράδεισο πριν την πτώση του),\nΣε πρώτη φάση, λες ότι θεωρείται απίθανο να έζησε ο Αδάμ δισεκατομμύρια χρόνια στον παράδεισο. Αν δεν κάνω λάθος, λοιπόν, ο πρώτος «άνθρωπος» ήταν ο Αυστραλοπίθηκος. Ήταν πολύ έξυπνος (εξάλλου σαν άνθρωποι έχουμε μεγάλο δείκτη νοημοσύνης σε σχέση με τα άλλα ζώα). Κάπως ασαφή τα όρια χρονικής τοποθέτησης.\nΜετά πάμε στον πιθηκάνθρωπο: 800-400 χιλιάδες χρόνια πριν. Ο βαθμός αναπτύξεως του εγκεφάλου του αντιστοιχεί σε έναν στοιχειώδη ψυχισμό, όπως αποδεικνύεται από τις εργοτεχνίες του.\nΟ Νεάτερνταλ, έζησε 120.000-70.000 χρόνια πριν. Ομοίως ήταν ένα πάρα πολύ έξυπνο πλάσμα.\nΟ πιο γνωστός τύπος ανθρώπου είναι του κρο Μανιόν, πηγαίνοντας 25.000 χρόνια πριν. Ήταν τύπου homo sapiens (υπήρξαν πριν 40.000-50.000 πριν από την δική μας εποχή).\nΚαι τέλος ο homo sapiens sapiens, δηλαδή εμείς, και τα όρια μετάβασης είναι πάλι μάλλον κάπως αφηρημένα.\nΣτην αφήγηση στην Βίβλο θα δεις πως ο Αδάμ εξέπεσε επειδή έφαγε τον καρπό της γνώσης του καλού από το κακό, όχι του καρπού της νοημοσύνης, ούτε της ανυπακοής, ούτε τίποτα άλλο σχετικό. Στην πραγματικότητα αυτό το οποίο μας λέει η γένεση είναι πως ο Αδάμ που εξέπεσε σε σχέση με τον Αδάμ πριν εκπέσει, έχουν αυτή την μεγάλη διαφορά: γνωρίζει το καλό από το κακό, νιώθει τον πόνο όταν γεννάει τα παιδιά της η γυναίκα, κουράζεται, έχει συναίσθηση. Με λίγα λόγια μας λέει ότι έχει συναίσθηση του τι συμβαίνει γύρω του, ξέρει να πει πως μια ανθρωποκτονία είναι κακή, αναγνωρίζει ευθύνες στις πράξεις του (ας πούμε προσέχει την σεξουαλική του συμπεριφορά, γιατί γνωρίζει πως ένα παιδί έχει ευθύνες μετά, ενώ όταν ήμασταν στην φύση δεν είχαμε τόσο βεβαρημένες σκέψεις και ζευγαρώναμε χωρίς να σκεφτόμαστε το αν το παιδάκι που θα γεννηθεί θα πρέπει να το συντηρούμε και να το προσέχουμε.\nΣτην πραγματικότητα, μπορεί καν να μην υπήρχε Αδάμ όπως τον φανταζόμαστε, ως άνθρωπο δηλαδή από τον οποίο προήλθαμε. Ο Αδάμ είναι ταυτόχρονα ο τελευταίος από τα «ευφυή» ζώα πριν τον άνθρωπο με τα οποία συγγενεύουμε, αλλά ταυτόχρονα ο πρώτος «άνθρωπος», ως κάτι διαφορετικό, ως σώμα και πνεύμα (όχι μόνο σώμα).\nΔιαφορετικά είμαστε απλώς πολύ ευφυή ζώα, και ο Λινναίος δεν θα έπρεπε να μας είχε κάνει ποτέ την χάρη να μας αντιμετωπίζει χώρια απ’ τα υπόλοιπα ζώα.\nΤο όλο οικοδόμημα που έχτισες στηρίζεται στο ότι ο Αδάμ φτιάχθηκε με το που φτιάχθηκε ο κόσμος. Αν κοιτάξουμε την ΠΔ, μάλλον δεν πλάστηκε την πρώτη μέρα ο Αδάμ, αλλά πλάστηκε και χώρια απ’ τα ζώα για να του δωθεί η αξία που του αρμόζει.\nΑυτό το οποίο λες είναι σωστό, εάν πάρουμε σαν δεδομένο ότι 6 μέρες = 6 x 24 ώρες, το οποίο είναι ανθρωποκεντρικό και γεωκεντρικό, καθώς το μερόνυχτο έχει 24 ώρες στον δικό μας τον πλανήτη μόνο, και μόνο στο δικό μας ηλιακό σύστημα. Με άλλα λόγια, η έννοια της μέρας στην περιγραφή της γένεσης, ορίσθηκε με τα μέτρα και τα σταθμά του Δημιουργού, ως μια συγκεκριμένη χρονική ποσότητα στην οποία συνέβη ένα τμήμα της δημιουργίας.\nΑν διαφωνείς στο θέμα της μέρας, παρακαλώ πολύ εξήγησέ μου τους λόγους για τους οποίους διαφωνείς.\nΔεν διαφωνούμε πως οι ηλικίες που προτείνουν οι επιστήμονες είναι λογικές και ανταποκρίνονται στην πραγματικότητα, διαφωνούμε στην αντίληψη που θέλει τον Αδάμ «από αρχής χρόνου». Αντίθετα, εγώ αυτό το οποίο θέλω να πω είναι πως το 7513 είναι από τότε που ο άνθρωπος «ξύπνησε», και από πολύ έξυπνο ζώο της φύσης διέλυσε τις ομίχλες μέσα στο μυαλό του και άρχισε να σκέφτεται έχοντας γνώση καλού και κακού, άρχισε να αντιλαμβάνεται τι γίνεται.\nΔεν μπορώ να απαντήσω με την βεβαιότητα που θα ήθελα να έχω. Μάλλον ήταν από την μήτρα της μητέρας του άγιος.\nΤην ένωση με τον Θεό.\nEdited by - WWalker on 08/08/2005 15:18:15\n2759 Μηνύματα Απεστάλη: 08/08/2005, 15:36:48\n<<Το όλο οικοδόμημα που έχτισες στηρίζεται στο ότι ο Αδάμ φτιάχθηκε με το που φτιάχθηκε ο κόσμος. Αν κοιτάξουμε την ΠΔ, μάλλον δεν πλάστηκε την πρώτη μέρα ο Αδάμ, αλλά πλάστηκε και χώρια απ’ τα ζώα για να του δωθεί η αξία που του αρμόζει.\nΑν διαφωνείς στο θέμα της μέρας, παρακαλώ πολύ εξήγησέ μου τους λόγους για τους οποίους διαφωνείς.>>\nστην αρχη ο θεος δημιουργησε τον ουρανο και την γη\nη γη ομως ηταν ερημη και ασχηματιστη ηταν σκοταδι πανω απο την αβυσσο και πανω στα νερα επνεε πνευμα θεου\nτοτε ειπε ο θεος να γινει φως κι εγινε φως ηταν καλο και το χωρισε αποπ το σκοταδι το φως το ονομασε μερα κα ιτο σκοταδι νυχτα.\nηρθε το βραδυ,ηρθε το πρωι πρωτη μερα\nτοτε ειπε ο θεος να φτιαξουμε τον ανθρωπο .......\n.......ειδε ο θεος οτι ολα τα δημιουργιματα του ηταν παρα πολυ καλα.ηρθε το βραδυ ηρθε το πρωι εκτη μερα\n<<Δεν διαφωνούμε πως οι ηλικίες που προτείνουν οι επιστήμονες είναι λογικές και ανταποκρίνονται στην πραγματικότητα, διαφωνούμε στην αντίληψη που θέλει τον Αδάμ «από αρχής χρόνου». Αντίθετα, εγώ αυτό το οποίο θέλω να πω είναι πως το 7513 είναι από τότε που ο άνθρωπος «ξύπνησε», και από πολύ έξυπνο ζώο της φύσης διέλυσε τις ομίχλες μέσα στο μυαλό του και άρχισε να σκέφτεται έχοντας γνώση καλού και κακού, άρχισε να αντιλαμβάνεται τι γίνεται.>>\nο αδαμ οταν ηταν 130 ετων δηλαδη 130 χρονια μετα την δημιουργια του απο τον γιαχβε εκανε τον γιο του σηθ που απο αυτον τον γιο ξεκινανε να μετρανε και φτανουν στην γεννηση του χριστου\nσυμφωνα παντα με τα οσα λεει η βιβλος ο ανθρωπος ειναι πανω στην γη 7513 χρονια\nτο οτι δεν ηταν στον παραδεισο παρα κατι χρονια το βλεπουμε γιατι διωχτικε απο τον παραδεισο πριν κανει τους πρωτους του γιους(καιν αβελ)και τους εκανε σε σχετικα μικρη ηλικια\n13482 Μηνύματα Απεστάλη: 08/08/2005, 16:10:29\nΟπότε 7513 + 130 = 7643.\nΠερίπου 7650 χρόνια από τώρα, δημιουργήθηκε ο Αδάμ, δεδομένου οτι σε ηλικία 130 έκανε τον Σήθ. Οπότε η θρησκεία των Χριστιανιστών πάλι βγαίνει ανακριβής...\nΚατ’ αρχην, όπως είπες είναι βιβλίο μας, το επιλέξαμε για βιβλίο που να αντιπροσωπεύει τα πιστεύω μας, κατά συνέπεια ο άνθρωπος που θα σου εξηγήσει το που/πως/τι είναι συμβολικό μέσα σε αυτό είναι ο άνθρωπος που το επέλεξε για βιβλίο της θρησκείας μας: ο ιερέας.\nΔηλαδή μου λέει πότε και ποιό είναι συμβολικό ανάλογα με το πώς τον βολεύει αυτόν?\nΤότε κι εγώ μπορώ να κάνω μια θρησκεία, να γράψω μέσα 10 μπούρδες και να τους προσδίδω συμβολικό χαρακτήρα όταν δεν συμβαδίζουν με την ηθική και την Ιστορία του πλανήτη μας...\nΥποκειμενικότητες, υποκειμενικότητες και πάλι....\nΟ μύθος των πρωτόπλαστων μιλάει για "γέννηση" του ανθρώπου, όχι για αφύπνιση του, αγαπητέ μου.\nΜην ερμηνεύουμε το κάθε τι όπως μας βολεύει...\nΤώρα σε αυτό που ρωτάς, η «άμωμη σύλληψη του Ιησού» είναι κυριολεκτική.\nΓια να το λές αυτό και να το πιστεύεις κιόλας, τι να σου πώ...?\nΚι εμένα η μητέρα μου με συνέλαβε με τον κρίνο.\nΕίμαι ο Ιησούς Β' κι εκείνη μία Παναγία...?\nΌσο για το αν έχω αποδείξεις για αυτό, φέρε μου κι εσύ αποδείξεις οτι ο Ιησούς προήλθε από άμωμη σύλληψη και σου φέρνω κι εγώ μετά για μένα...\nΦίλε μου, έτσι είναι!\nΔε μπορώ να δεχθώ δήθεν θεοκεντρικές ημερομηνίες και βλακείες επειδή το ερμηνεύουν οι παπάδες έτσι επειδή τους βολεύει.\nΗ Αγία Γραφή αναφέρει "ημέρα" κι ως ημέρα θα το δεχθώ.\nΑλλιώς, μπορούσε να το αναφέρει σε εκατομμύρια ή χιλιάδες έτη.\n5715 Μηνύματα Απεστάλη: 08/08/2005, 16:47:11\n«Τι να σου πω ρε κακομοίρη! Λες λες και ξαναλές, και στο κάτω κάτω μόνο μπούρδες είσαι άξιος να λες όταν το θέμα φτάνει στην λογική! Και το ωραίο πιο είναι; Μόλις το απέδειξες! Χάχαχα!!!»\nΤο ότι μπλέκεσαι με θέματα τα οποία ΔΕΝ ΚΑΤΕΧΕΙΣ (π.χ. θεολογικού περιεχομένου), το κατανοώ, αλλά το να διατηρείς μια αυτιστική στάση, έ αυτό……ΜΑΛΛΟΝ ΘΑ ΤΟ ΕΞΗΓΕΙ ΤΟ….ΠΤΥΧΙΟ ΣΟΥ!!!!\nΒρε ευφάνταστε WWalker, ΠΟΙΟΣ σου είπε ότι θέλω σώνει και καλά να απαντώ στις παιδαριώδεις σου ερωτήσεις? Επειδή δηλαδή περιφέρεσαι εσύ σαν τον γυρολόγο με το τρομερό σου….IQ (!), νομίζεις ότι έχουνε όλοι την καούρα σου συνεχώς??\nΣΟΒΑΡΕΨΟΥ λέω’γω, διότι έτσι όπως πας…..Η ΜΑΡΜΑΓΚΑ ΘΑ ΣΕ ΦΑΕΙ ΜΑΓΚΑ ΜΟΥ ΣΤΗ ΖΩΗ ΣΟΥ!!\n«Ναι, την έχεις ξαναπεί αυτή την κοτσάνα πολλές φορές στο παρελθόν για να δικαιολογήσεις την ασχετοσύνη σου σε θέματα λογικής. Μην περιμένεις πάντως άνθρωπο άνω των 8 να την πάρει στα σοβαρά.»\nΕπειδή ήρθε λοιπόν η ώρα να αποδειχθεί ότι όταν έγραφες τον βαθμό που επέτυχες για το test ΙQ……ΠΡΟΣΘΕΤΕΣ ΚΑΙ ΕΝΑΝ ΑΡΙΘΜΟ ΠΑΡΑΠΑΝΩ (δηλαδή τον αριθμό 1!! ), άντε να σου εξηγήσω σε απλά και….κατανοητά για τον βαθμό σου λόγια του τι εννοώ με αυτά που λέω φίλτατε. Όχι ότι έχω και πολλές ελπίδες να καταλάβεις (πλέον..), αλλά έτσι για την συζήτηση…..\nΟ αριθμός π ας πούμε, αν και ανήκει στην μαθηματική ΛΟΓΙΚΗ, ωστόσο ΔΕΝ ΥΠΑΡΧΕΙ ΣΤΗ ΦΥΣΗ ΑΛΛΑ ΟΥΤΕ ΚΑΙ ΜΠΟΡΕΙ ΝΑ ΓΙΝΕΙ ΑΝΤΙΛΗΠΤΟΣ! Από την άλλη πλευρά όμως, αυτός ο κατά τα άλλα ΑΝΥΠΑΡΚΤΟΣ ΑΡΙΘΜΟΣ, μας επιτρέπει να διατυπώνουμε περίπλοκες εξισώσεις και υπολογισμούς, οι οποίοι με την σειρά τους επηρεάζουν ΑΜΕΣΑ τον ΕΜΠΕΙΡΙΚΟ ΜΑΣ ΚΟΣΜΟ.\nΑντιλαμβάνεσαι……κύριε «IQ» την ΑΝΤΙΦΑΣΗ της «λογικής»??\nΕτούτο σημαίνει, εάν βάλεις το μυαλουδάκι σου κάποτε να δουλέψει και όχι να αναπαράγει «εξ αποκαλύψεως αλήθειες», ότι οι ΥΠΕΡΒΑΤΙΚΕΣ ΕΝΝΟΙΕΣ (όπως και ο αριθμός π) που απολαμβάνουνε υποκειμενικό χαρακτήρα δεν συναντιόνται μονάχα στην μεταφυσική σκέψη της οντολογίας.\nΑυτός είναι και ο λόγος για τον οποίο Η ΕΠΙΣΤΗΜΟΝΙΚΟΤΗΤΑ ΔΕΝ ΕΙΝΑΙ ΑΠΟ ΜΟΝΗ ΤΗΣ ΕΝΑ ΚΡΙΤΗΡΙΟ ΑΝΤΙΚΕΙΜΕΝΙΚΟΤΗΤΑΣ, καθώς ΜΕΣΑ σε αυτό που λέμε και αντιλαμβανόμαστε ως επιστημονική σκέψη ΥΠΑΡΧΕΙ ΕΝΑΣ ΟΓΚΟΣ ΑΝΑΠΟΔΕΙΚΤΩΝ ΥΠΕΡΒΑΤΙΚΩΝ ΕΝΝΟΙΩΝ.\nΑντί λοιπόν να χαχανίζεις σαν…χάχας, καλά θα κάνεις να σκέφτεσαι πριν πιάσεις το πληκτρολόγιο, και δη, όταν μπλέκεσαι με θέματα ΛΟΓΙΚΗΣ από την πόρτα της οποίας…….πέρασες και δεν ακούμπησες!!!\n«Ουάου!!!! Γουστάρω!!! Διαγωνισμός λογικής: Οικονομολόγος vs Μηχανικού! Εδώ να δεις τι γέλια έχουν να πέσουν!»\nΕγώ πάντως (και κάποιοι φίλοι ακόμα..), έχω γελάσει με την καρδιά μου φίλτατε!!\n«Γιατί εσύ ουδέποτε διδάχθηκες τι πάει να πει μαθηματική λογική!»\nΕάν γνώριζες τα θέματα τα οποία και κακώς εμπλέκεσαι, τότε μάλλον δεν θα έδιδες τόσο παιδαριώδεις και ΑΣΧΕΤΕΣ απαντήσεις. Αναρωτιέμαι, για πόσο καιρό θα δίνουνε στην Ελλάδα τα πανεπιστήμια πτυχία για…..παπαγαλία!!\n13482 Μηνύματα Απεστάλη: 08/08/2005, 17:17:07\nΚυρίες και κύριοι, ο Schwabe ξαναχτυπά!\n5715 Μηνύματα Απεστάλη: 08/08/2005, 17:23:41\n«Ο Θεός του Αβρααμ, του Ισαάκ και του Ιακώβ» κλαίγονταν τακτικά ο Pascal, για παράδειγμα, όταν άκουγε απόψεις περί αθείας. Άλλοι επέλεξαν τον «ορθόδοξο» τρόπο, της Εκκλησίας.»\nΝα υπενθυμίσουμε στον διαστρεβλωτή της επιστημονικής κοινότητας, ότι οι απόψεις του Παρακελσου για παράδειγμα για τα θέματα πίστης ήταν οι κάτωθι:\n«Είτε αληθινό είναι το αντικείμενο της πίστης σου είτε ψεύτικο, θα έχεις τα ίδια αποτελέσματα. Έτσι, εάν πιστεύω στο Άγαλμα του Αγίου Πέτρου αντί στον ίδιο τον Άγιο, τα αποτελέσματα θα είναι ολόιδια με εκείνα που θα είχα εάν πίστευα στον Άγιο Πέτρο.»\nΚαι αυτός όμως, εντάσσεται στους «πιστούς του προσωπικού Θεού», άσχετα εάν ορισμένοι δεν λαμβάνουνε καν υπ’όψιν τους τόσο την εποχή που ετούτοι οι επιστήμονες έζησαν και το περιβάλλον (μεσαίωνας και ανελέητο κυνήγι μαγισσών και «αιρετικών»!) όσο και το ότι ΚΑΙ ΑΥΤΟΙ ΗΣΑΝ ΑΝΘΡΩΠΟΙ ΑΠΛΟΙ ΚΑΤΑ ΤΑ ΑΛΛΑ ΜΕ ΦΟΒΟ ΚΑΙ ΟΙΚΟΓΕΝΕΙΕΣ.\nΘέλει όμως και λίγη αντικειμενική ανάγνωση της ιστορίας…….\n«Σε κάθε περίπτωση, αν και το έκανα ήδη, εγώ θα σου επισημάνω ξανά τον μεγάλο αριθμό επιστημόνων, οι οποίοι μας έχουν αφήσει τις απόψεις τους πάνω στο θέμα Θεός, και διαφαίνεται σαφέστατα πως πίστευαν στον Θεό, στον προσωπικό Θεό.»\nΑποτελεί ΕΝΑΝ ΜΥΘΟ. Οι περισσότεροι, προσπάθησαν μέσα από τα συγγράμματα τους να δώσουνε τις απαντήσεις τους. Σήμερα δε, το ποσοστό αυτό είναι διαρκώς σε φθίνουσα πορεία……\n«Τώρα κατά τα άλλα, εγώ να επισημάνω πως το 1980 οι απανταχού βιολόγοι και γενετιστές μαζεύτηκαν, τα βάλανε κάτω και τα κουβεντιάσανε τα περί εξέλιξης, και αποφανθήκανε πως η θεωρία της εξέλιξης του Δαρβίνου είναι αντεπιστημονική.»\nΈνα ακόμα μύθευμα. Μήπως μαζεύτηκαν τίποτα…….Christian Think Tank βιολόγοι?? Στοιχεία παρακαλώ!\n«Περίεργο δεν νομίζεις; Καταφέραμε να βρούμε πως το σύμπαν χώραγε στην τσέπη μας κάποτε, κι όμως, για το πως προέκυψαν οι νόμοι της φύσης δεν έχουμε πει κουβέντα.»\nΤίποτα δεν βρήκαμε ακόμα! Η επιστήμη στο θέμα αυτό (και όχι μόνο) βρίσκεται ακόμα σε νηπιακό στάδιο. Ο δρόμος μεγάλος ακόμα. Επομένως, ότι ακόμα δεν γνωρίζουμε δεν μπορεί να το καπηλεύεται ο κάθε εσχατολάγνος.\n«Πάντως βασικό σημείο του Χριστιανισμού είναι πως ο Θεός είναι ένας και στην θέση του δεν πρέπει να βάζουμε κανέναν, πόσο μάλλον έναν απλό άνθρωπο επειδή η φύση τον προίκισσε παραπάνω απ'τους άλλους.»\nΣτην ακατάληπτη και παντελώς ατεκμηρίωτη και παράλογη χριστιανική άποψη, ο Θεός είναι…..ΤΟ ΜΟΝΟ ΟΝ ΤΟΥ ΟΠΟΙΟΥ Η ΜΗ ΥΠΑΡΞΗ ΕΙΝΑΙ ΑΔΥΝΑΤΗ!!!!!!!! Και όχι μόνο αυτό, αλλά μιλάνε ουσιαστικά για την αποδοχή και «ύπαρξη» ενός όντος του οποίου η ύπαρξη θα παραμείνει ΑΝΑΠΟΔΕΙΚΤΗ εφόσον……προηγείται της ίδιας της γνώσης!!!!\nΜε άλλα λόγια, ΕΝΑ ΑΠΕΡΑΝΤΟ ΣΚΟΤΑΔΙ ΔΟΞΑΣΙΩΝ ΚΑΙ ΠΑΡΑΛΟΓΩΝ ΑΠΟΔΟΧΩΝ. Αυτό είναι το…..βασικό σημείο του χριστιανισμού!!\n5715 Μηνύματα Απεστάλη: 08/08/2005, 17:33:12\nΚαι για να καταλάβουμε πόσο «βάση» έχουνε οι φαντασιώσεις του φίλτατου WWalker για την «βεβαιότητα» περί του τι εστί θεός κατά τις αναπόδεικτες απόψεις του, ας δούμε ένα σενάριο που έχω παραθέσει και παλαιότερα, ώστε να γίνει αντιληπτό το…επίπεδο πάνω στο οποίο εδράζονται τέτοιου είδους δοξασίες του «ΘΑ»!\n332 Μηνύματα Απεστάλη: 08/08/2005, 17:49:27\nΠως ενας αριθμος που ειναι ανυπαρκτος χρησιμοποιειται;πως ανακαλυπτονται ψηφια του συνεχεια τοτε;πως ανακαλυφθηκε;\nΤωρα τι να πω..δεν ειμαι μαθηματικη διανοια,αλλα τουλαχιστον τον αριθμο π τον ξερω και τον εχω συναντησει ουκ ολιγες φορες..ειδες τι μαθαινει κα νεις..\n13482 Μηνύματα Απεστάλη: 08/08/2005, 17:50:37\nSchwabe, οπότε μπορούμε να θεοποιήσουμε και τον Σούπερμαν, όπως τον Ιησού.\nΗ "υπεράνθρωπη" δράση και των 2 είναι πιθανή,σωστά....?\n1819 Μηνύματα Απεστάλη: 08/08/2005, 18:39:24\nSchwabe, δικαιολόγησέ μου το εξής (το βρήκα μέσα σε ένα βιβλίο του Hawking):\nΗ ανακάλυψη της διαστολής του Σύμπαντος από τον Edwin Hubble το 1929 ανέτρεψε άρδην τους όρους της συζήτησης περί της αρχής του σύμπαντος. Ξεκινώντας κανείς από την σημερινή αντίληψη περί γαλαξιών και επιστρέφοντας στο παρελθόν, μπορεί να δει ότι όλοι οι γαλαξίες θα έπρεπε κάποια στιγμή, μεταξύ δέκα και είκοσι δισεκατομμυρίων ετών, να βρίσκονται ο ένας πάνω στον άλλο. Τη στιγμή αυτή, στην ανωμαλία που ονομάζεται μεγάλη έκρηξη απειρίζονται η πυκνότητα του σύμπαντος και η καμπυλότητα του χωροχρόνου. Σε αυτές τις συνθήκες, όλοι οι γνωστοί νόμοι της φυσικής καταρρέουν. Το γεγονός είναι καταστροφικό για την ίδια την επιστήμη, εφόσον σημαίνει ότι αδυνατεί από μόνη της να προβλέψει πως άρχισε το σύμπαν Συνεπώς, το μόνο συμπέρασμα που μπορεί να εξαγάγει η επιστήμη είναι το εξής: το σύμπαν είναι όπως είναι διότι στο παρελθόν ήταν όπως ήταν. Η επιστήμη αδυνατεί να εξηγήσει γιατί το σύμπαν ήταν όπως ήταν μετά την Μεγάλη Έκρηξη.\nΣαν να μην ισχύουν οι νόμοι τησ φύσης όπως τους ξέρουμε κατά την μεγάλη έκρηξη ή μου φαίνεται εμένα; Μάλλον σαν να έγινε μια επέμβαση από πάνω, δεν νομίζεις;\nΕπιστημονικά τεκμήρια παρακαλώ.\nΘα επανέλθω στα υπόλοιπα που λες σε λίγο.\nEdited by - WWalker on 08/08/2005 18:40:33\n1819 Μηνύματα Απεστάλη: 08/08/2005, 18:50:40\nΘεώρησέ τα ως μυθεύματα αυτά που ανέφερε, και πιάσε το θέμα μόνος σου καλύτερα. Με δαύτον δεν θα βγάλεις άκρη.\nΑν IQ > 126 δέχομαι τον διαγωνισμό. Δηλαδή επιτρέπονται τιμές 127,128,129...\nΑν IQ < 127, δεν δέχομαι τον διαγωνισμό. Δηλαδή τιμές 126,125,124...\nΝομίζω πως μάλλον δεν τα παραχωράει το μυαλό σου αυτά έτσι;\nΚοίταξε να δεις αγαπητέ φίλε Schwabe, το να κάθομαι να σε ακούω να με προσβάλλεις και να με βρίζεις εγώ το θεωρώ άσκοπο. Τόσο το να με προσβάλλεις με χαρακτηρισμούς που δεν σε τιμούν σαν άνθρωπο, όσο και το να με απειλείς πως διαθέτεις πολλές ακόμα προσβολές στο πλούσιο λεξιλόγιό σου όπως έκανες μερικά posts πριν, πίστεψέ με εμένα δεν με αγγίζει στο ελάχιστο. Αντίθετα μάλιστα, ειδικά το δεύτερο, δίνει την εντύπωση σε έναν αμερόληπτο κριτή πως έχεις προπονηθεί στις προσβολές, πράγμα το οποίο –κατ’ εμέ πάντα- δεν σε τιμάει σαν άνθρωπο, ούτε σαν οικογενειάρχη. Πρωταθλητισμό στα μπινελίκια ο καθένας μπορεί να κάνει εξάλλου.\nΤώρα εγώ σου επεσήμανα πως η λογική σου δεν είναι επαρκώς εξασκημένη. Βρίσκεται σε πρωταρχικό στάδιο, και εξάλλου είναι εμφανές από τα περισσότερα από τα επιχειρήματά σου. Τώρα το να με βρίζεις εμένα επειδή σου το επισημαίνω, από την μια το θεωρώ ανεπίτρεπτο, γιατί εγώ δεν σου φταίω σε τίποτα που δεν αφιέρωσες αρκετό χρόνο από την ζωή σου στο να οξύνεις το εργαλείο αυτό με το οποίο σε προίκισε η φύση, και από την άλλη με επιβεβαιώνει σε αυτό που λέω, γιατί ένας λογικός άνθρωπος θα σκεφτόταν πιο σοβαρά την ανικανότητά του να απαντήσει σε ένα ερώτημα στο οποίο όλοι οι υπόλοιποι απάντησαν (και δεν ήταν και διδάκτορες κιόλας αυτοί που απάντησαν), ασχέτως αν το ερώτημα ήταν δύσκολο ή όχι. Σε τελική ανάλυση, με βερμπαλισμούς και λασπολογία προς τον συνομιλητή σου το μόνο το οποίο καταφέρνεις είναι να διαταράσσεις την ψυχική σου ηρεμία. Εμένα να με αγγίξεις λίγο δύσκολο το βλέπω, γιατί ούτε σε γνωρίζω προσωπικά για να ξέρω αν το άτομο που με βρίζει είναι άτομο περιοπής, ούτε εσύ με γνωρίζεις, ώστε να μπορώ να δικαιολογήσω τα συμπεράσματά σου για εμένα.\nΕγώ πάντως επιλέγω να μην συνεχίσω να συζητώ μαζί σου, γιατί έχεις μια μοναδική ικανότητα να με προσβάλλεις σαν συνομιλητή σου, κάνοντας χρήση αθέμιτων μέσων. Δεν θα παραπονεθώ όμως σε εσένα, γιατί παρατηρώ πως δεν είμαι ο μόνος με τον οποίο επιλέγεις να τσακώνεσαι. Τώρα από εκεί και πέρα, με σεβασμό μπροστά σε όλα όσα έχεις καταφέρει ως τώρα, στην επιτυχία που έχεις τόσο σε προσωπικό όσο και σε επαγγελματικό επίπεδο, θα σου προτείνω να σκεφτείς σοβαρά και ανεξάρτητα από το αν σου το λέω εγώ, να ασχοληθείς με το αντικείμενο της λογικής περισσότερο. Μπορεί να καλλιεργηθεί, και ειδικά εσένα που έχεις δείξει πως την σέβεσαι και την εκτιμάς, θα έπρεπε η ιδέα να σε συναρπάζει. Εγώ θα σου προτείνω, αν βεβαίως έχεις τον ανάλογο χρόνο, να ασχοληθείς με σχετική βιβλιογραφία, αν είναι δυνατόν να κάνεις κατατακτήριες για κάποιο από τα τμήματα Μαθηματικών του Πανεπιστημίου (εξάλλου δεν είναι ιδιαίτερα απαιτητικά σαν σχολές). Θα έχεις έτσι την δυνατότητα τόσο να οξύνεις την λογική σου, όσο και να ασχοληθείς (σε μικρό βαθμό βέβαια) με τις επιστήμες που βασίζονται στα μαθηματικά, οι οποίες τόσο σου αρέσουν και τόσο σε συναρπάζουν. Εγώ στην θέση σου, θα άρπαζα την ευκαιρία και θα πήγαινα.\nΤώρα, μιας και μας έχεις δείξει πως είσαι ακούραστος και δεν το βάζεις κάτω εύκολα, ακόμα καλύτερο θα ήταν να κάνεις κατατακτήριες για την σχολή Εφαρμοσμένων Μαθηματικών & Φυσικών Επιστημών, του ΕΜΠ, η οποία είναι κυριολεκτικά το όνειρο κάθε ανθρώπου που τρέφει σεβασμό προς τις φυσικές επιστήμες και έχει όλη την διάθεση να χαθεί μέσα σε έναν κόσμο ιδεών, διανοημάτων, και φαντασίας. Εγώ προσωπικά μπορεί και να το επιδιώξω να παρακολουθήσω μαθήματα από το συγκεκριμένο τμήμα, αν όλα πάνε κατ’ ευχή και τα σχέδιά μου για το μέλλον δεν αποδειχθούν άκαρπα. Είναι ζόρικη σχολή, αλλά πιστεύω θα την καταευχαριστηθείς, μιας και μας έχεις αποδείξει στο παρελθόν πόσο σε συναρπάζουν οι επιστήμες.\nΑυτά, εγώ να σου ευχηθώ καλή συνέχεια, καλά να τα περνάς, να με συγχωρείς και εμένα όπου σε αδίκησα ή έγινα πολύ σκληρός μαζί σου, να χαίρεσαι τα παιδάκια σου, την οικογένειά σου και να ευδοκιμείς πάντα στην ζωή σου. Τώρα την συμβουλή μου αν θέλεις την παίρνεις στα σοβαρά όπως πρέπει να κάνεις, ή την απορρίπτεις. Μπορεί όμως κάποια στιγμή στο μέλλον να με ευγνωμονείς, εμένα τον απρόσωπο συνομιλητή που δεν σε ξέρει και δεν τον ξέρεις (και θα με ευγνωμονείς αν ακολουθήσεις την συμβουλή μου!)\nΤην απάντησή σου για το ότι οι νόμοι της φύσης μετά το Big Bang καταρρίπτονται, δεν θα την σχολιάσω, εξάλλου δεν θα χωράει και πολύ σχολιασμό.\n1819 Μηνύματα Απεστάλη: 08/08/2005, 19:04:10\n«Τώρα κατά τα άλλα, εγώ να επισημάνω πως το 1980 οι απανταχού βιολόγοι και γενετιστές μαζεύτηκαν, τα βάλανε κάτω και τα κουβεντιάσανε τα περί εξέλιξης, και αποφανθήκανε πως η θεωρία της εξέλιξης του Δαρβίνου είναι αντεπιστημονική. Πιστεύουν πως ο δρόμος είναι η εξέλιξη, αλλά η θεωρία της Εξέλιξης στην μορφή που βρίσκεται δεν τους εκφράζει.\nSatisfied mr. Biology think tank?\nPS: παρέλειψες (σκόπιμα μάλλον) ένα τμήμα της παραγράφου μου που είναι πολύ σημαντικό. Το ξαναέβαλα στο quote και με bold μάλιστα για να φαίνεται.\nEdited by - WWalker on 08/08/2005 19:05:33


Μητσοτάκης για Πολυτεχνείο: Αδιανόητο να στήνουν σκηνικό σύγκρουσης - Ολοι οι αρχηγοί να αφήσουμε μαζί ένα λουλούδι - sofokleous10.gr\nElevate Greece: Οι 10 καινοτόμες επιχειρήσεις που…\nΠρωτοβουλία βαρύνουσας σημασίας αναλαμβάνει ο πρωθυπουργός Κυριάκος Μητσοτάκης επισημαίνοντας πως είναι αδιανόητο να στήνεται σκηνικό σύγκρουσης για το Πολυτεχνείο την ώρα που η δημόσια υγεία και η συνείδηση επιβάλλουν την προστασία της υγείας όλων των Ελλήνων.\n«Καλώ όλα τα κόμματα σε αυτοσυγκράτηση. Και τους πολιτικούς αρχηγούς σε μία από κοινού πρωτοβουλία τιμής στο Πολυτεχνείο. Με επικεφαλής την Πρόεδρο της Δημοκρατίας. Με μια λιτή επίσκεψη και με ένα λουλούδι. Αλλά με πολλή ευθύνη για το καλό των Ελλήνων και της πατρίδας» τονίζει ο πρωθυπουργός στη δήλωσή του.\nΗ πρόταση του Κυριάκου Μητσοτάκη είναι να γίνει κοινή επίσκεψη στο Πολυτεχνείο απ’ όλους τους πολιτικούς αρχηγούς και με επικεφαλής την Πρόεδρο της Δημοκρατίας Κατερίνα Σακελλαροπούλου.\n«Αυτή την κρίσιμη στιγμή, δεν μπορεί η ιστορική επέτειος να γίνεται αιτία διχασμού και οι ανθρώπινες ζωές πεδίο κομματικών πειραματισμών» σημειώνει ο Κυριάκος Μητσοτάκης υπογραμμίζοντας ότι μόλις χθες 71 συμπολίτες μας έχασαν τη ζωή τους από την νόσο της Covid-19.\nΑκολουθεί η δήλωση του πρωθυπουργού Κυριάκου Μητσοτάκη:\nΤο πραγματικό μήνυμα των αγώνων του λαού μας για ελευθερία και δημοκρατία απαιτεί, ειδικά σε συνθήκες πανδημίας, να τιμήσουμε την ιστορία μας και την επέτειο του Πολυτεχνείου με διαφορετικό τρόπο.\nΜε επικεφαλής την Πρόεδρο της Δημοκρατίας. Με μία λιτή επίσκεψη και με ένα λουλούδι. Αλλά με πολλή ευθύνη για το καλό των Ελλήνων και της πατρίδας.\nOctober 24, 2021 9\nOctober 24, 2021 3\nΣπίρτζης – Καλαματιανός: Ανασφάλεια, Αστυνομία Άγριας Δύσης και ανεξέλεγκτη οπλοκατοχή\nΓερμανικός Τύπος: Ο Μπάιντεν, οι κυρώσεις σε Τουρκία και ο ρόλος του γαμπρού Ερντογάν


Πέντε «ευρωπαϊκές» πόλεις που... δεν βρίσκονται στην Ευρώπη\nHome / No Borders / Πέντε «ευρωπαϊκές» πόλεις που… δεν βρίσκονται στην Ευρώπη 10 Μαρτίου 2021\nΔεν είναι ασυνήθιστο οι πόλεις και πρωτεύουσες της Ευρώπης να αντλούν λίγη έμπνευση η μία από την άλλη. Δεν θα μπορούσε κάποιος να πει το ίδιο και για τον Πύργο του Αιφελ στη Νότια Αφρική ή έναν ιταλικό εμπορικό δρόμο στην Κίνα. Οι «ευρωπαϊκές» πόλεις που… δεν βρίσκονται στην Ευρώπη είναι ασυνήθιστα όμορφες.\nΗ ευρωπαϊκή αρχιτεκτονική και αισθητική έχει «ταξιδέψει» σε ολόκληρο τον κόσμο επηρεάζοντας ακόμη και ολόκληρες πόλεις.\nΑκολουθούν μερικά απίστευτα παραδείγματα προορισμών που «φέρνουν» την Ευρώπη στις πιο απομακρυσμένες γωνιές του πλανήτη.\nNormandy Village, Σαν Φρανσίσκο\nΤα σπίτια στο Normandy Village του Σαν Φρανσίσκο είναι τόσο περιζήτητα που το τελευταίο προς πώληση κόστισε στο νέο ιδιοκτήτη του πάνω από μισό εκατομμύριο δολάρια το 2019.\nΗ περιοχή έγινε πρόσφατα viral στο Twitter εξαιτίας του γεγονότος ότι τα σπίτια του μοιάζουν να είναι βγαλμένα από παραμύθι. Τα όμορφα σπιτάκια με αχυροσκεπές δίνουν στον επισκέπτη την αίσθηση ότι βρίσκεται σε γυρίσματα κάποιου remake της Disney.\nΤη δεκαετία του 1920 η Καλιφόρνια είχε μια σύντομη «ερωτική σχέση» με τη νορμανδική αρχιτεκτονική, «απότοκο» της οποίας ήταν αυτό το υπέροχο μικρό χωριό που βρίσκεται μακριά από το θόρυβο του κόλπου του Σαν Φρανσίσκο.\nLittle Paris, Νότια Αφρική\nΟι Νοτιοαφρικανοί που δεν είναι διατεθειμένοι να κάνουν ένα ταξίδι διάρκειας 15 ωρών για να φτάσουν στη Γαλλική πρωτεύουσα έχουν την επιλογή του Little Paris, το οποίο βρίσκεται στην πόλη Hartbeespoort. Συχνά παρουσιάζεται ως ρομαντικός προορισμός, ιδανικός για ζευγάρια.\nΣτην περιοχή υπάρχει ένα εστιατόριο και ένα ντελικατέσεν που σερβίρει γαλλικό τοστ, τάρτες και φιλέ μινιόν, ιδανικά για όσους θέλουν ένα σνακ ενώ αναζητούν πράγματα στην πλούσια μπουτίκ του.\nΗ περιοχή διαθέτει επίσης ένα αντίγραφο του Πον Ντεζ Αρ, της γέφυρας πάνω από τον ποταμό Σηκουάνα, όπου οι ερωτευμένοι αφήνουν λουκέτα με τα ονόματά τους. Τέλος, το αντίγραφο του Πύργου του Αιφελ αποτελεί μια εντυπωσιακή μίμηση του πρωτότυπου.\nΗ περιοχή Guanajato του Μεξικού καλύπτει πάνω από 30.000 τετραγωνικά χιλιόμετρα Γης – τα οποία θυμίζουν με τόσους πολλούς διαφορετικούς τρόπους την ευρωπαϊκά αρχιτεκτονική που σχεδόν μπερδέυουν τους επισκέπτες.\nΕνα μεγάλο μέρος του Guanajuato θυμίζει κάτι από μεσογειακή χώρα, ενώ πολλά κτίρια είναι εμπνευσμένα από άλλα μέρη του Ατλαντικού. Η ενορία του Σαν Μιγκές κατασκευάστηκε με βάση τις εικόνες ευρωπαϊκών καθεδρικών ναών του 19ου αιώνα.\nΠώς συνέβη όμως αυτό; Τον 19ο αιώνα πολλά από τα μεξικανικά μπαρόκ κτίρια αντικαταστάθηκαν με νεοκλασικά, κυρίως θρησκευτικά οικοδομήματα. Αυτό έδωσε σε ορισμένες περιοχές μια ιταλική ή γαλλική αισθητική, ανάλογά με το ποιος ήταν υπεύθυνος για την κατασκευή των κτιρίων.\nΗ δεύτερη πιο πυκνοκατοικημένη πόλη της Αυστραλίας είναι γνωστό ότι έχει επηρεαστεί από πολλά διαφορετικά αρχιτεκτονικά ρεύματα, κυρίως λόγω της περιόδου της αποικιοκρατίας.\nΜεγάλο μέρος των κτιρίων της βικτοριανής αρχιτεκτονικής βρίσκεται δίπλα σε τεράστιους ουρανοξύστες. Υπάρχουν επίσης ολόκληροι δρόμοι που έχουν μετατραπεί σε αγορές, με τα καταστήματα που βρίσκονται σε σειρά να είναι οικεία σε οποιονδήποτε έχει περάσει τη μέρα του ψωνίζοντας σε κάποιο αγγλικό χωριό.\nΤο παραθαλάσσιο προάστιο του Μπράιτον στη Μελβούρνη έχει πολλά ξύλινα σπιτάκια στην παραλία που δεν διαφέρουν από αυτά που υπάρχουν σε πολλές ακτές του Ηνωμένου Βασιλείου.\nFlorentia Village, Κίνα\nΗ Κίνα έχει προσπαθήσει σε αρκετές περιπτώσεις να «αντιγράψει» διάσημα ευρωπαϊκά αξιοθέατα – όχι πάντα με μεγάλη επιτυχία. Μερικές τέτοιες προσπάθειες – όπως η «πόλη του Τάμεση» στη Σαγκάη – αποδεικνύονται μεγάλη σπατάλη χρημάτων και κόπου. Δεν ισχύει το ίδιο για το Florentia Village, το οποίο υπάρχει τώρα σε επτά διαφορετικές περιοχές σε ολόκληρη τη χώρα.\nΤο Florentia Village δεν είναι ένα πραγματικό χωριό αλλά μια σειρά από καταστήματα διάσημων σχεδιαστών. Σχεδιάστηκε έχοντας ως πρότυπο τις κλασικές εμπορικές περιοχές της Ιταλίας και τη φουτουριστική αισθητική υποκαταστημάτων διάσημων σχεδιαστών στο Χονγκ Κονγκ.\nΟι επισκέπτες μπορούν να κάνουν τα ψώνια τους κατά μήκος των πλακόστροτων δρόμων με καταστήματα Gucci, Burberry και Prada και φόντο κομψές παστέλ βιτρίνες. Τα εστιατόρια σερβίρουν γεύσεις εμπνευσμένες από διάφορες κουζίνες σε όλο τον κόσμο.


Ουρανός στον Ταύρο: Πώς θα επηρεάσει τον Υδροχόο; - ladytimes.gr\nHome ΖΩΔΙΑ\tΟυρανός στον Ταύρο: Πώς θα επηρεάσει τον Υδροχόο;\nΟ Ουρανός περνά στον Ταύρο φέρνοντας σημαντικές αλλαγές μέσα στην επόμενη επταετία! Πώς θα επηρεάσει το ζώδιο του Υδροχόου; Δες στο άρθρο του Κώστα Λεφάκη\nΦέρνει ίσως μνήμες και ανθρώπους από το παρελθόν, όχι για να σας τρομάξουν, αλλά για να σας βοηθήσουν. Αναδιαμορφώνει τον ψυχισμό σας, σας βοηθά να αλλάξετε τόπο διαμονής, να κάνετε οικογένεια όσοι είστε ελεύθεροι, να εξωραΐσετε ή να επιμεληθείτε του χώρου του σπιτιού και της ψυχής σας, προκειμένου να έχετε καλύτερη ψυχική υγεία. Βέβαια οι αντιρρήσεις και οι ανησυχίες σας για πράγματα που συμβαίνουν γύρω σας δεν θα σταματήσουν. Αρκετοί θα έχετε μια αντίθεση με τους γονείς ή με τους δικούς σας. Είναι ενδιαφέρουσα αυτή η επταετία αλλά και μεταμορφωτική.\nΖυγός Μηνιαίες Προβλέψεις Μαΐου 2018


Άρης: Δύο τα... αινίγματα του Σπανού εν όψει Εργοτέλη | Pagenews.gr\nΆρης: Δύο τα… αινίγματα του Σπανού εν όψει Εργοτέλη\nΟι σίγουροι για την ενδεκάδα και τα δύο ερωτήματα στα οποία καλείται να βρει άμεσα απάντηση ο Δημήτρης Σπανός.\nPagenews Team 17 Νοεμβρίου 2017, 11:48\nO Άρης ετοιμάζεται για τη δεύτερη φετινή του »εξόρμηση» μακριά από την έδρα του, αντιμετωπίζοντας τον Εργοτέλη στο Ηράκλειο, με τον Δημήτρη Σπανό να μελετά προσεκτικά τις επιλογές του για τη συγκρότηση της ενδεκάδας.\nΚάθε εκτός έδρας αναμέτρηση είναι ξεχωριστή και απαιτεί ειδική διαχείριση, γεγονός που γνωρίζει αρκετά καλά ο 48χρονος τεχνικός του Άρη, ο οποίος καλείται να λύσει δύο διλήμματα όσον αφορά τα πρόσωπα της ενδεκάδας.\nΤο πρώτο αφορά τον »παρτενέρ» του Χουσεΐν Μουμίν στη μεσαία γραμμή, με τους Ιντζόγλου και Νίκιτς να διεκδικούν την εν λόγω θέση, με τον πρώτο να έχει »ελαφρύ» προβάδισμα έναντι του δεύτερου. Ωστόσο, όλα θα κριθούν στην τελευταία προπόνηση της ομάδας πριν από την αναχώρηση για την Κρήτη.\nΤο δεύτερο δίλημμα αφορά το ενδεχόμενο χρησιμοποίησης του Παυλίδη σε ρόλο μεσοεπιθετικού, γεγονός που αν συμβεί θα οδηγήσει στη μετατόπιση του Πασά στα άκρα. Εάν ο Παυλίδης μείνει στον πάγκο, τότε ο Σπανός θα επιλέξει τον Πασά ως »δεκάρι» και τον Μπαργκάν σε ρόλο έξω αριστερά.


Nana life on life | Μοιραζόμαστε εμπειρίες, γνώσεις, απόψεις, ώστε το ταξίδι της ζωής να γίνει ακόμη πιο όμορφο! Positive Vibes\nΓυναίκα μάνα, γυναίκα εργαζόμενη, γυναίκα σύζυγος, γυναίκα ερωμένη, γυναίκα του χθες, του σήμερα, του πάντα! Χρόνια σου πολλά! Χρόνια πολλά σε εσένα υπέροχη γυναίκα που δίνεις αγόγγυστα, που μοιράζεσαι με αγάπη, που υπομένεις με καρτερικότητα, που γεμίζεις την πλάση ομορφιά και ζωντάνια! Χρόνια μας πολλά!\nΤα τελευταία γεγονότα, αυτά των σεξουαλικών παρενοχλήσεων κατά γυναικών, της βίαιης συμπεριφοράς και της λεκτικής και σωματικής καταπίεσης στον εργασιακό κυρίως χώρο, μας έδειξαν ότι τίποτα δεν έχει ολοκληρωτικά κερδηθεί…ακόμη.\nΗ γυναίκα ακόμη φοβάται, ακόμη υπομένει, ακόμη υπακούει σε στερεότυπα. Όμως υπάρχουν και καλά νέα! Άρχισε να κάνει στην άκρη τον φόβο, άρχισε να διεκδικεί, άρχισε να ζητάει, να δηλώνει τα συναισθήματα της, να εκφράζει τα “θέλω” της χωρίς ενοχές. Άρχισε να δείχνει την ευαλωτότητα της χωρίς ντροπή. Άρχισε να αγαπάει τον εαυτό της και να τον φροντίζει. Άρχισε να λέει “όχι”! Δυνατά και σταθερά. Άρχισε να δίνει και στον εαυτό της προτεραιότητα. Να ρωτάει, να μη θεωρεί τίποτα δεδομένο. Άρχισε να συνειδητοποιεί την αξία της.\nΌταν η γυναίκα του σήμερα αγκαλιάσει τη γυναίκα του χθες και δεν τη βάζει εμπόδιο και δικαιολογία μπροστά της, τότε θα μπορέσει να προχωρήσει. Θα μπορέσει να κάνει στην άκρη όλα όσα στέκονται τροχοπέδη στο να υψώσει το πραγματικό της ανάστημα. Θα κάνει στην άκρη φόβους, ενοχές, στερεότυπα, πεποιθήσεις, αρνητικές σκέψεις που της μειώνουν την αυταξία και την αυτοεκτίμηση τότε θα έχει τη θέση που της αξίζει. Και τότε θα μπορέσει σαν ισότιμο μέρος του συνόλου να συμβαδίσει και να συνεισφέρει αξιοποιώντας στο έπακρο τις δυνατότητες της.\nΤότε θα είναι η γυναίκα του αύριο, η γυναίκα του πάντα! Η γυναίκα που δε θα φοβάται το χθες, θα ζει το τώρα και θα δημιουργεί για αύριο. Γυναίκα για πάντα! https://nanalifeonlife.gr/koritsi-gynaika-dinami/\n1)Το πρώτο που θα πρέπει να κάνει η γυναίκα οδεύοντας στον παραπάνω δρόμο, είναι να προχωρήσει σε αυτογνωσία. Γνώρισε λοιπόν και μελέτησε τον εαυτό σου! Θα συνειδητοποιήσεις με αυτόν τον τρόπο τα θέλω σου, θα μάθεις να ικανοποιείς τις ανάγκες σου, θα ενισχύσεις τον σεβασμό και την εκτίμηση στον εαυτό σου. Θα πιστέψεις στον εαυτό σου και θα αγαπήσεις τη μοναδικότητα σου!\n2) Αφού κατανοήσεις τις ανάγκες σου γνωστοποίησε τες, επικοινώνησε τες στους γύρω σου.\n3) Συνειδητοποίησε τι σου δημιουργεί άγχος, διαχειρίσου το αλλά και…αποστασιοποιήσου! Κάνε…spa! S:σταμάτα, P:παρατήρησε, A:αποστασιοποιήσου!\n4) Μην αφήνεις την ανεκτική σου στάση να εδραιώνει καταστάσεις που δε σου αρέσουν.\n5) Διεκδίκησε τη διαφορετικότητα και μην αναλώνεσαι στην προσπάθεια να αποδείξεις την αξία σου ως γυναίκα.\n6) Απομακρύνσου από αθέατα στερεότυπα και περιοριστικές πεποιθήσεις (π.χ. η γυναίκα έχει το ρόλο της νοικοκυράς κλπ.)\n7) Σκέψου θετικά! Εκπαίδευσε τον εαυτό σου να βρίσκει το θετικό σε κάθε πτυχή της ζωής! Μην κολλάς σε μοτίβα αρνητικότητας.\n8) Φρόντισε την υγεία σου και την εμφάνιση σου. Φρόντισε τους άλλους αλλά πρώτα φρόντισε εσένα. Βάλε προτεραιοποίηση στον εαυτό σου!\n9) Τι υποστηρικτικό σύστημα έχεις? Ζήτησε βοήθεια από τους δικούς σου. Βρες “έξυπνες” λύσεις!\n10) Κάνε διάκριση αξιών και ρόλων. Οι ρόλοι σου εκπροσωπούν τις αξίες σου?\n11) Βάλε όρια! Πες “όχι”!\n12) Μην ξεχνάς το μικρό κορίτσι μέσα σου! Δώσε του χώρο και χρόνο! Αγάπησε το!\n“Να είσαι ο εαυτός σου, όλοι οι άλλοι ρόλοι είναι πιασμένοι. Το να αγαπήσεις τον εαυτό σου είναι η αρχή ενός έρωτα που θα κρατήσει μια ολόκληρη ζωή” OscarWilde\nΓράφει η Νανά Συγκούνα Life and mindset coach


Θυμίζει ξανά τον... Ναδάλ! | SDNA\nΟ Ράφα Ναδάλ πέτυχε τη δεύτερη συνεχόμενη νίκη του σε βάρος τενίστα του Top 10 και έκλεισε πανηγυρικά θέση στην τετράδα του Shanghai Masters.\nΟ αριστερόχειρας Ισπανός (Νο.7) ξεπέρασε με άνεση το εμπόδιο του τραγικού Σταν Βαβρίνκα (Νο.4) με 6-2, 6-1 σε μόλις 63 λεπτά και συνεχίζει την προσπάθεια κατάκτησης του πρώτου φετινού Masters τίτλου του. Είχε να κερδίσει αντίπαλο του Top 5 από το περσινό Roland Garros!\nΔεν έχει πολλούς βαθμούς να υπερασπιστεί μέχρι το τέλος της σεζόν ο 29χρονος τενίστας, οπότε έχει την ευκαιρία να μαζέψει βαθμούς, να σκαρφαλώσει στην παγκόσμια κατάταξη και να μπει με άλλο αέρα τη νέα σεζόν.\nΟ Ράφα είναι εδώ και μπορεί να επιστρέψει δυναμικά στο τουρ, χτυπώντας τους μεγάλους αντιπάλους του!\nΤόσο εύκολη νίκη, πάντως, δεν θα περίμενε ούτε ο πιο αισιόδοξος φαν του... Ο απογοητευτικός Σταν έμεινε στο ματς μέχρι το 2-2 του πρώτου σετ και μετά φάνηκε να υποτάσσεται αμαχητί. Σαν να βρισκόταν... αλλού!\nΜε εννέα συνεχόμενα γκέιμ (!) και, μάλιστα, χωρίς να πιεστεί ιδιαίτερα, ο Ράφα καθάρισε τη νίκη και θα προσπαθήσει κόντρα στον Γάλλο Τζο Γουίλφριντ Τσονγκά να πάρει το εισιτήριο για τον δεύτερο συνεχόμενο τελικό του. Είναι η τρίτη συμμετοχή του στα ημιτελικά της διοργάνωσης, από όπου δεν έχει φύγει ποτέ με τον τίτλο. Έχει πλέον 300 νίκες σε τουρνουά αυτού του επιπέδου.\nΝα τονίσουμε ότι με τις εμφανίσεις του στο ασιατικό τουρ φαίνεται ότι θα σφραγίσει και επισήμως την πρόκριση στο ΑΤΡ World Tour Finals (15/11)! Aπομένει η ανακοίνωση της ΑΤΡ...


Ιντερνετικό Ραδιόφωνο για σχολείο - freestuff.gr\nΙντερνετικό Ραδιόφωνο για σχολείο\nΔημοσίευση από servetas » 02 Νοέμ 2012 15:47\nΠριν λίγες ημέρες σκεφτήκαμε ως μαθητές ενός σχολείο, παράλληλα με την αναβάθμιση της ιστοσελίδας του σχολείου, να στήσουμε τον δικό μας ιντερνετικό ραδιοφωνικό σταθμό. Τις τελευταίες μέρες έχω αρχίσει να το ψάχνω το θέμα... Παρατηρώ ότι οι μόνες λύσεις είναι είτε να καταφύγουμε σε κάποιο free streaming service (ustream, listentomyradio κτλ) ή σε κάποιον hoster ο οποίος θα μας παρέχει επι πληρωμή τον server για να εκπέμπουμε ιντερνετικά.\nΔυστυχώς όπως πιθανόν θα γνωρίζετε, το οικονομικό δεν υπάρχει ούτως ώστε να μπορέσει να καλύψει ο Σύλλογος Γονέων ή/και το σχολείο τα έξοδα για τον server ενώ παράλληλα στους free users το ustream (όπως δοκιμάσαμε) προσθέτει ένα watermark την ώρα που γίνεται η αναπαραγωγή ενός τραγουδιού κτλ.\nΑυτό που δεν βρήκαμε είναι η πιθανότητα να δημιουργήσουμε εμείς έναν δικό μας server στο δίκτυο του σχολείου για να εκπέμπουμε ηλεκτρονίκα... Επίσης θα θέλαμε να γνωρίζουμε αν υπάρχουν και άλλες free λύσεις για να δοκιμάσουμε αν μας καλύπτουν.\nΟυσιαστικά, υπολογίζουμε γύρω στους 50 ταυτόχρονους ακροατές (για αρχή) ενώ σχετικά με την ποιότητα του ήχου, δεν γνωρίζουμε πολλά πράγματα... Να σημειώσουμε ότι η ποιότητα του ήχου στο ustream ήταν πάρα πολύ καλή και αυτός ήταν και ένας λόγος που το δοκιμάσαμε!\nΟποιεσδήποτε προτάσεις θα είναι δεκτές. Ευχαριστώ!\nΔημοσίευση από Giannis78 » 02 Νοέμ 2012 22:08\nΕφόσον έχεις την δυνατότητα να βάλεις ένα server στο δίκτυο του σχολείου θα πρότεινα να δεις το http://wiki.winamp.com/wiki/SHOUTcast_G ... rted_Guide .\nΕίναι αρκετά απλό να το στήσεις απλά δεν ξέρω για τη γραμμή έχει το δίκτυο στο σχολείο.\nΔημοσίευση από gvard » 03 Νοέμ 2012 00:06\nΑν ετοιμάσεις τη δική σου μεριά (οσον αφορά το πως θα στέλνεις το σήμα στο shoutcast) μπορώ να σου δώσω δωρεάν για 1 έτος την υπηρεσία streaming για 50 χρήστες. Το μόνο που θέλω είναι μία επιστολή από τον σύλλογο γονέων οτι επιθυμεί να κάνουμε χορηγία για 1 έτος το streaming. Ούτε αναφορά κάπου στο site σας ούτε τίποτα άλλο.\nΔημοσίευση από servetas » 21 Νοέμ 2012 08:49\nΘα ήθελα να σας ενημερώσω ότι η λύση βρέθηκε. Ευχαριστούμε τον Γιώργο για την προσφορά του!


ΣΥΝΕΝΤΕΥΞΗ - Josefine, πώς είναι να επιμελείσαι τις εμφανίσεις μιας συμμετοχής στη Eurovision; (pics) | Pink.gr Style\nΕίναι ένα από τα πιο δημιουργικά άτομα της μόδας που έχουμε γνωρίσει και περήφανη μαμά ενός απίστευτου project/showroom, του HLAOTVEE στην Λεμεσό.\nΣπούδασε στο Central Saint Martins College of Art and Design, έχει τρομερό ταλέντο στις εφαρμοσμένες τέχνες, και πάντα ασχολείται με κάτι νέο, είτε αυτό θα είναι το στήσιμο του showroom, είτε τα κολλάζ στο site, είτε κάποιο φωτογραφικό πρότζεκτ! Όλα όμως όσα κάνει έχουν ένα κοινό στοιχείο, τα χρώματα, τα σχέδια, το creativity. Η Josefine, που φέτος με το showroom της ήταν κομμάτι της ομάδας για τις press εμφανίσεις της Ανδρομάχης, της επίσημης συμμετοχής της Κύπρου στη Eurovision, μιλά στο Pink.gr που κυριολεκτικά κρέμεται από τα χείλη της.\nΖεις και εργάζεσαι στην Κύπρο, έχοντας ένα concept store/ showroom που θα ζήλευαν πολλοί! Πότε ξεκίνησε το HLAOTVEE;\nΤο HLAOTVEE η IAMINHATELOVE όπως οι περισσότεροι πλέον μας αναγνωρίζουν ως, ξεκίνησε μια δεκαετία πριν - στο Λονδίνο, ως ένα digital platfom αρχικά και εξελίχθηκε, μεγάλωσε ουσιαστικά μαζί με εμένα και τα όσα αγαπώ, μισώ — θέλω να υπογραμμίσω στον χώρο της μόδας και όχι μόνο. Είναι ένα project που πλέον και με την επιστροφή μου στην Κύπρο, “φώναζε” από μόνο του να πάρει σάρκα και οστά ως physical space μιας και απώτερος του σκοπός ήταν ανέκαθεν να σώσει με τον τρόπο του, να φιλοξενήσει αν θες μαζί με τα ρούχα, τα artworks κτλ και κάθε πλάσμα διαφορετικό - κάθε παιδί που ψάχνει να σωθεί η και να προστατευτεί από μια κοινωνία που γουστάρει τους τίτλους και τα labels. Είναι ένας χώρος που τον χρωστούσα στο παιδί μέσα μου. Η μόδα, οι τέχνες γενικότερα δεν είναι παρά το fun part του showroom μας.\nΗ δημοσίευση κοινοποιήθηκε από το χρήστη JOSEFIEN HEICH (@josefienheich)\nΠώς επιλέγεις όσα βρίσκονται στο showroom σου;\nΑκολουθώ μόνο το τι μιλάει στην ψυχή μου. Τα ρούχα είναι ιστορίες που περιμένουν απλά σε μια άτυπη, χωρίς αγάπη η μίσος σειρά για να ειπωθούν από κάποιον. Να επιλεγούν από τον ανθρωπό τους. Να ζήσουν μαζί σου και μαζί μου. Ως curator και μετά ως buyer, είμαι αυστηρή και τέρμα απόλυτη με την κάθε μας επιλογή.\nΓια παράδειγμα: το fast fashion σε εμάς δεν υπάρχει, είμαστε συνεχώς στο ψάξιμο για sustainable, made to last μἀρκες και προϊόντα. Πιστεύω πολύ στους ανθρώπους πίσω από τα labels, τους αγαπάω και στηρίζω μέχρι τέλους. Εξ'ού και τα αποκλειστικά συμβόλαια που έχουμε μαζί τους για χρόνια τώρα. Το ίδιο ισχύει όμως και για τους ανθρώπους μπροστά από εμάς, αυτούς που έρχονται σε εμάς. Είναι όλα αλληλένδετα.\nΠεριέγραψέ μας μια τυπική μέρα σου!\nΕίναι όλα κάπως 24/7 nonstop. Σπάνια θα αφήσω κάποιον άλλο στο showroom, θέλω να είμαι εκεί για τον κάθε γνωστό η άγνωστο που θα επιλέξει να μας συναντήσει — μικρό η μεγάλο. Η μόδα δεν έχει ηλικία, η ταυτότητα. Η μόδα είναι σχέση ζωής για κάποιους, ένα απόλυτο κενό για άλλους. Το βλέπω σαν πρόκληση, να καταφέρω να σε κάνω να μου μιλήσεις μέσω της μόδας. Τώρα στο πιο γενικό της ερώτησης, έχουμε άπειρα mails & meetings, φωτογραφήσεις και ένα γενικότερο συνονθύλευμα fun αλλά και τέρμα απαιτητικών γεγονότων.\nΕίσαι στην ενδυματολογική ομάδα στη συμμετοχή της Κύπρου στην Eurovision! Πώς έγινε αυτό; Πες μας την ιστορία πίσω από αυτή την επιτυχία!\nΗ Eurovision ως θεσμός μας έχει “πλησιάσει” αρκετές φορές στο παρελθόν — φορές που είχαμε και αρκετό χρόνο μπροστά μας στο να αποφασίσουμε τι και πώς. Πάντα, όπως και σε αρκετές άλλες προτάσεις αντίστοιχου vibe είμασταν τελείως αρνητικοί ως showroom. Φέτος όμως, ήταν κάτι που για εμάς ήρθε τόσο οργανικά και “αθώα” σε μια ακραία αντίθετη στιγμή - full σε creative stress και χάος - που κατευθείαν με το που επικοινώνησε μαζί μας η αγαπημένη μας Nadia Pouri, head creative & stylist της αποστολής, είπαμε ναι.\nΗ δημοσίευση κοινοποιήθηκε από το χρήστη Andromachi Dimitropoulou ✨ (@andromache_dim)\nΊσως γιατί και η ίδια, είδε την Ανδρομάχη όπως εμείς, a clean canvas, έτοιμη να δώσει στα ίδια τα ρούχα ζωή, χωρίς αυτά να την φορέσουν η να της προσάψουν τον όποιο τίτλο.\nΜε ποια κριτήρια επιλέξατε λοιπόν τα outfits της Ανδρομάχης;\nFull on fashion, fun and freedom. Επιλογή που μαζί με την Nadia έγινε μέσα σε 10 λεπτά max. Ήμασταν απόλυτα συντονισμένες στο πως και τι. Ήταν σαν παιχνίδι, ξέρεις.\nΜπορούμε να κλέψουμε μερικά tips από σένα για φέτος το καλοκαίρι;\nΤα 00῾ς είναι εδώ, ξανά. Η μόδα κάνει κύκλους, δεν σταματάει ποτέ και υπάρχει μόνο γιατί υπάρχουμε εμείς. Σαν tip: support your locals, κάντε τα παλιά καινούργια και αφήστε το καθετί fast (fashion, phase, feeling) πίσω.


4 τροφές που σου προκαλούν φούσκωμα - Queen.gr\nΕάν αισθάνεσαι δυσάρεστα φουσκωμένη μετά από κάθε γεύμα, ίσως είναι καιρός να δεις λίγο πιο προσεκτικά τα είδη των τροφίμων που που τρως καθημερινά. Ένας διατροφολόγος σε συνέντευξή του έδωσε τα κορυφαία τρόφιμα που μπορεί να οδηγήσουν στο να φουσκώσεις και να αισθάνεσαι άσχημα όλη τη διάρκεια της ημέρας, μέχρι τη στιγμή που θα επισκεφθείς το μπάνιο και ενδεχομένως θα αισθανθείς καλύτερα.\nΠοια είναι όμως τα 4 τρόφιμα που σου προκαλούν φούσκωμα και σε κάνουν να αισθάνεσαι άβολα;\nΤο λάχανο, το μπρόκολο και το λάχανο είναι σταυρανθή λαχανικά και περιέχουν ραφινόζη - μια ζάχαρη που παραμένει άπεπτη έως ότου τα βακτήρια στο έντερο σου φτάσουν σε ζύμωση. Αυτά παράγουν αέρια και σε κάνουν να φουσκώνεις. Αυτό βέβαια δεν σημαίνει πως δεν πρέπει να τρως αυτά τα λαχανικά. Η συνεπής κατανάλωση τροφών πλούσιων σε θρεπτικά συστατικά και υψηλής περιεκτικότητας σε φυτικές ίνες οδηγεί σε ένα ισχυρότερο, υγιέστερο πεπτικό σύστημα που είναι λιγότερο επιρρεπές στο φούσκωμα.\nΕάν αισθάνεσαι αέρια μετά από μερικές φέτες τυριού ή ένα μπολ δημητριακών με γάλα, μπορεί να έχεις δυσανεξία στη λακτόζη - πράγμα που σημαίνει ότι το σώμα σου δεν διαθέτει τα απαραίτητα ένζυμα για να διαλύσει τη λακτόζη (το σάκχαρο που βρίσκεται στα γαλακτοκομικά προϊόντα). Αυτό μπορεί να προκαλέσει σχηματισμό αερίου στο γαστρεντερικό σωλήνα, το οποίο μπορεί να προκαλέσει φούσκωμα.\n«Ένα μήλο την ημέρα τον γιατρό κάνει πέρα» λέει το γνωμικό, αλλά δεν κρατά το φούσκωμα μακριά. Με υψηλή περιεκτικότητα σε φυτικές ίνες, τα μήλα περιέχουν επίσης φρουκτόζη και σορβιτόλη, σάκχαρα που βρίσκονται σε φρούτα που πολλοί άνθρωποι δεν μπορούν να ανεχθούν. Το αποτέλεσμα? Σωστά μαντεύεις, αέρια και το αναπόφευκτο πρησμένο συναίσθημα.\nΤΡΟΦΕΣ ΠΟΥ ΠΡΟΚΑΛΟΥΝ ΠΡΗΞΙΜΟ


Το Τελεσίγραφο του Χόκινγκ στην ανθρωπότητα: Ζήστε στο Διάστημα ή θα πεθάνετε - MyMind.gr\nΟ πολυβραβευμένος κορυφαίος Φυσικός προειδοποίησε πως ο άνθρωπος πρέπει να κατοικήσει στο Διάστημα εντός των επόμενων 1.000 ετών\nΟι «προφητείες» του πολυβραβευμένου Βρετανού Φυσικού Στίβεν Χόκινγκ προκαλούσαν πάντα αίσθηση και παγκόσμιο ενδιαφέρον.\nΟ 73χρονος επιστήμονας που βρισκόταν καθηλωμένος σε αναπηρικό καροτσάκι και επικοινωνούσε μέσω υπολογιστή όσο ήταν στην ζωή προειδοποιεί με αυτό το μήνυμα την ανθρωπότητα ότι το τέλος στον πλανήτη Γη πλησιάζει.\nΣύμφωνα με μια παρέμβασή του στην επιβλητική Όπερα του Σίδνεϊ ο άνθρωπος εντός των επόμενων 1.000 ετών θα πρέπει ήδη να κατοικεί στο Διάστημα, διαφορετικά κινδυνεύει με θάνατο.\n«Πρέπει να συνεχίσουμε να πηγαίνουμε στο Διάστημα για το μέλλον της ανθρωπότητας», είχε τονίσει ο Χόκινγκ, προειδοποιώντας: «Δεν πιστεύω ότι θα επιζήσουμε 1.000 ακόμα χρόνια χωρίς να βρούμε καταφύγιο εκτός του εύθραυστου πλανήτη μας».\nΟ 73χρονος Φυσικός είχε μιλήσει στην κατάμεστη αίθουσα της Όπερας από το γραφείο του στο Κέμπριτζ μέσω ολογράμματος κατά τη διάρκεια μίας από τις δύο προγραμματισμένες παρεμβάσεις του.\nΕξάλλου, ο ίδιος έχει πει αρκετές φορές ότι παρά τις δυσκολίες που έχει κληθεί να αντιμετωπίσει, το καροτσάκι δεν είχε περιορίσει τη ζωή του.\nΌταν, λοιπόν, μία γυναίκα από το κοινό του είχε θέσει ερώτημα για την αποχώρηση του… Ζέιν Μαλίκ από το συγκρότημα «One Direction», ο Χόκινγκ είχε απαντήσει αναλόγως.


September 2021 - PhaseRadio\nΤο πρώτο single από το «χαμένο» άλμπουμ του David Bowie\nΤο χαμένο άλμπουμ του David Bowie από το 2001, με τίτλο “Toy”, έρχεται στο προσκήνιο. Ο δίσκος θα περιέχεται στην συλλογή “David Bowie 5. Brilliant Adventure (1992-2001)”, η πρόσφατο δηλαδή σειρά επετειακών box set που διατρέχουν όλη την καριέρα του επιδραστικού καλλιτέχνη.\nΟ διάσημος DJ Martin Garrix θα συνθέσει το επίσημο τραγούδι του Euro 2020\nΣε ένα νεαρό DJ έδωσε την ευθύνη η UEFA για την δημιουργία της επίσημης μουσικής του επερχόμενου Euro. Παρά τα 23 του χρόνια, ο Ολλανδός Martin Garrix θεωρείται ήδη ένας από τους διασημότερους Ευρωπαίους μουσικούς, με συναυλίες sold out και απίστευτη σκηνική παρουσία. Μάλιστα σε μια από τις συναυλίες του ανακοίνωσε με τρόπο ευφάνταστο αυτή την ανάθεση από την UEFA. Ο Garrix ήταν στο Amsterdam Dance Event όταν βγήκε για το encore κρατώντας το Κύπελλο της διοργάνωσης, με αποτέλεσμα να ξεσηκώσει τα πλήθη.\n30/9/1987: Η μουσική έγραφε «ασπρόμαυρα» ιστορία\nΣτο Coconut Grove Club στο Λος Άντζελες της Καλιφόρνια ο Roy Orbison είχε ρόλο οικοδεσπότη. “Roy Orbison and Friends, A Black and White Night” είναι ο τίτλος της special εκπομπής που ηχογραφείται και μαγνητοσκοπείται ασπρόμαυρα.\nΒασίλης Μούτσογλου ”Τέλος χρόνου” Τιµή: 14,84€, Σελίδες: 374, ∆ιαστάσεις: 14×21 cm ISBN: 978-618-5466-09-1 Εκδόσεις Τσουκάτου\nΈρχεται το Fall Sale του Rock & Roll Circus. Το μεγαλύτερο βινυλιακό sale με εκπτώσεις 30-50%!\nΌπως κάθε χρόνο, την Παρασκευή 1 και το Σάββατο 2 Οκτωβρίου όλα τα μεταχειρισμένα βινύλια θα έχουν έκπτωση 50%, τα καινούρια 30%, και χιλιάδες ακόμη LPs και 45s θα σας περιμένουν σε τιμές από 1 ευρώ!\nΜυρτιά Greek Your Soul: Ήρθε για να μείνει στο τραπέζι μας\nΤο νέο εστιατόριο σουβλακερί η «Μυρτιά», στην οδό Ταϋγέτου 6, στη Νέα Άμπλιανη Λαμίας, σας προσφέρει νέες, μοναδικές γευστικές εμπειρίες.\nΟι Εκδόσεις Λόγου Χάριν παρουσιάζουν το βιβλίο «Ηλεκτρόνια»\nΚαθημερινοί άνθρωποι. Εν δυνάμει θύτες ή θύματα. Άνθρωποι σαν εμάς. Με τα τραύματά τους, τις πληγές τους, τα σημάδια τους, τις μύχιες σκέψεις τους. Ανθρώπινες τροχιές, που στροβιλίζονται ακατάπαυστα, αναζητώντας τον πυρήνα τους, την ουσία τους, τον στόχο της ύπαρξής τους. Γιατί η ζωή είναι οι επιλογές μας, μόνον όταν δεν ανατραπούν από το απρόοπτο, το απρόβλεπτο, από το μη αναμενόμενο, από αυτό που αποκαλούμε “μοιραίο”.\nΑυτό που ανα πάσα ώρα μπορεί να μας χτυπήσει την πόρτα και να εισβάλει στις ζωές μας απρόσκλητα, αναπάντεχα. Πορείες ανθρώπων, που απαθανατίζονται ως κλικ στιγμών, για να μεταφέρουν συναισθήματα κι εσωτερικές εικόνες. Ψυχισμούς, προσδοκίες, λυγμούς, ματαιώσεις, αναστεναγμούς και όνειρα.\nΤα «Ηλεκτρόνια» είναι διηγήματα αυτών των απλών ανθρώπων, που ωστόσο η ζωή τους δεν είναι καθόλου απλή. Και πάντα, η ίδια η ζωή δίνει την έξοδο, το φως και τη λύση. Ή την κάθαρση και τη λύτρωση. Αρκεί να πιστεύουμε στη ζωή, στο μικρό μας σύμπαν, στο δικό μας σπίτι, στους ανθρώπους, που αγαπάμε και μας αγαπούν. Και που τελικά είναι τα παράθυρά μας κι οι αναπνοές μας στον απέραντο κι υπέροχα θνητό μας κόσμο.\nΤο βιβλίο αυτό εντάσσεται στη σειρά «Μικροδιηγήματα», η οποία περιλαμβάνει διηγήματα και ιστορίες, που βασίζονται στην ελληνική και παγκόσμια πραγματικότητα, με θέματα διαχρονικά αλλά και επίκαιρα. Τα «Ηλεκτρόνια» περιέχουν 47 διηγήματα, που αντικατοπτρίζουν λεκτικές φωτογραφίες ανθρώπινων τροχιών, 3 προσωπογραφίες σχετικές της ατμόσφαιρας των διηγημάτων και 4 ποιήματα που λειτουργούν ως θεματικές ενότητες: Ο χρόνος, η αγάπη, η ζωή, ο θάνατος. Μια συλλογή μικροδιηγημάτων με δωρικό χαρακτήρα και αιχμηρή διάθεση, με αφορμή τα απλά και καθημερινά, τα οποία εν τέλει μας καθορίζουν και μας στιγματίζουν. Μικρές σπουδές στο εγώ, στο εσύ στο εμείς.\nΤο βιβλίο διατίθεται από τις Εκδόσεις Λόγου Χάριν και σε επιλεγμένα βιβλιοπωλεία και Hot Spots στην Ελλάδα και σύντομα στο εξωτερικό. Επίσης στην Amazon και στα Social Media του Οίκου. Για παραγγελίες καλείτε στο +30 6940807044 ή στο +49 17656677889. Το κάθε έργο μεταφέρεται στην γραφή Braille και αποστέλλεται δωρεάν σε όσους το επιθυμούν. Παρακολουθήσετε το πρόγραμμα παρουσιάσεων του εκδοτικού μας οίκου στο fb https://www.facebook.com/charinlogou. Σελίδες: 224, Λιανική τιμή: 14.90 Ευρώ, Τιμή έκπτωσης: 12 Ευρώ. Εκδόσεις Λόγου Χάριν, βιβλία για όλες τις αισθήσεις\nΜε αφορμή ένα post σε γνωστό μέσο κοινωνικής δικτύωσης, θα ήθελα να εκφράσω τις σκέψεις μου για τη συμπεριφορά που αντιμετωπίζουν άτομα με οποιαδήποτε διαφορετικότητα κι αν πρέπει να χρησιμοποιήσω έναν συγκεκριμένο όρο, αυτός πιθανόν θα ήταν «ΑΜΕΑ». Ένας όρος που προσωπικά δεν μου αρέσει και τόσο, αλλά αυτό δεν έχει σημασία.\nO John Mellencamp συνεργάζεται με τον Bruce Springsteen στο νέο του τραγούδι “Wasted Days”\nΟ John Mellencamp συνεργάστηκε με τον τον Bruce Springsteen για το νέο του single, “Wasted Days”. Το τρανταχτό τραγούδι, σε στίχους και παραγωγή του Mellencamp, παρουσιάζει τον Springsteen στα φωνητικά και στην κιθάρα.


Σκιαδά Γεωργία του Βασιλείου, 11 ετών - mikroisyggrafeis.ert.gr\nΣκιαδά Γεωργία του Βασιλείου, 11 ετών\n«Το βρήκα!» φώναξε ο Γιώργος. «Τι;» ρώτησαν τα υπόλοιπα παιδιά με ενθουσιασμό. «Θα συγκεντρώσουμε όλο τον κόσμο που θέλουν να γιορτάσουμε τα Χριστούγεννα και θα πολεμήσουμε τον μάγο. Δεν μπορούμε να βλέπουμε τον κόσμο που αγαπάμε να καταστρέφεται κι εμείς να καθόμαστε με σταυρωμένα τα χέρια!» είπε ο Γιώργος γεμάτος ζωντάνια. «Έχει δίκιο! Ας παλέψουμε για τον τόπο που αγαπάμε. Γι’ αυτό αύριο πρωί να είστε όλοι εδώ. Θα γυρίσουμε όλοι την Λουλουδούπολη!» συμφώνησε με τον Γιώργο η Ειρήνη. Το επόμενο πρωί τα παιδιά συγκεντρώθηκαν στην κεντρική πλατεία που κάποτε ήταν γεμάτη τριαντάφυλλα και στη μέση ήταν ένα μεγαλοπρεπές Χριστουγεννιάτικο δέντρο. Τώρα αντί για τα τριαντάφυλλα, αγκαθωτοί θάμνοι σκαρφάλωναν στους πέτρινους τοίχους των λυπημένων σπιτιών και στη θέση του δέντρου τώρα στεκόταν ένας γκρίζος, μελαγχολικός κάκτος. «Λοιπόν, θα χωριστούμε σε δύο ομάδες και θα ψάξουμε για εθελοντές. Μετά θα τους πούμε το σχέδιό μας. Εγώ θα πάω με την Ειρήνη και την Χαρά, και ο Γιώργος με τον Άρη». Τα παιδιά χωρίστηκαν, ελπίζοντας να βρουν αρκετούς ανθρώπους ενάντια στον μάγο. Δυστυχώς, σε κάθε πόρτα που χτυπούσαν, έπαιρναν μία αρνητική απάντηση. «Έχω να πάω για ψώνια αύριο». «Είμαι παππούς, δεν μπορώ να πολεμάω». «Είμαι πολύ νέος για να πεθάνω». «Θα μας νικήσει ο μάγος στα σίγουρα!». Το μεσημέρι και οι δύο ομάδες επέστρεψαν στην πλατεία με άδεια χέρια. «Ας πάμε να συμβουλευτούμε τη γιαγιά μου. Αυτή κάτι θα ξέρει για το τι πρέπει να κάνουμε!» είπε ο Άρης όλος ελπίδα. Όταν έφτασαν στο σπίτι του Άρη, η καλοσυνάτη γιαγιά του καθόταν δίπλα στο τζάκι κι έπλεκε κάλτσες, παρόλο που ήταν αδιάθετη. Αχ! αυτή η γιαγιά…δεν καθόταν ποτέ. «Γεια σου γιαγιά! Θέλουμε να σε ρωτήσουμε κάτι. Σήμερα πήγαμε σε σπίτια συμπολιτών μας και τους ζητήσαμε να έρθουν μαζί μας να πολεμήσουμε το μάγο. Αλλά κανείς δεν ήθελε. Γιατί;» ρώτησε ο Άρης όλος περιέργεια. «Φοβούνται, παιδιά μου. Δεν ξέρουν ότι αν ενωθούν, θα είναι πολύ πιο δυνατοί από τον μάγο. Λένε ότι κάποιος πρέπει να κάνει κάτι. Αλλά ένας άνθρωπος που νοιάζεται πραγματικά, θα έλεγε, «Εγώ θα κάνω κάτι!». Προτιμάνε να κάθονται στην ησυχία τους παρά να πολεμήσουν για τον τόπο που αγαπάνε», είπε η γιαγιά με θλίψη στη φωνή της. «Ο κόσμος αυτός χρειάζεται λίγο παραπάνω από τα ονόματά σας, κορίτσια μου, δηλαδή, χαρά, ελπίδα και ειρήνη, αλλά καθόλου από το δικό σου Άρη!» είπε η γιαγιά παιχνιδιάρικα –της άρεσε πάντα να πειράζει τον Άρη για το όνομά του που ήταν του θεού του πολέμου. «Γιαγιά, απόψε ο μάγος θα κάνει μια ομιλία στην μεγάλη πλατεία. Θέλω να πάω!» είπε ο Άρης αποφασιστικά, και τα υπόλοιπα παιδιά συμφώνησαν. «Εάν το θέλετε, να πάτε. Αλλά μην πιστέψετε τίποτα απ’ ό,τι ακούσετε!» τους συμβούλεψε η γιαγιά. Εκείνη τη νύχτα σχεδόν όλοι συγκεντρώθηκαν στη μεγάλη πλατεία για ν’ακούσουν το μάγο. Εμφανίστηκε πάνω σε μία μεγαλοπρεπή άμαξα που την έσερναν δύο ολόλευκοι πήγασοι. «Αγαπητοί μου άνθρωποι, ξέρετε ότι σας εκτιμάω κι είμαι εδώ για να σας κάνω καλύτερους. Όμως, δεν είμαι ευχαριστημένος με τη δουλειά που κάνετε. Δεν είναι αρκετή! Εκτός από τη δουλειά που κάνετε κάθε μέρα, από αύριο κιόλας, θα πρέπει να δουλεύετε παραπάνω. Οι γυναίκες θα δουλεύουν σαν υπηρέτριες στο κάστρο μου, οι άντρες στον στάβλο και τον κήπο μου, και τα παιδιά θα μου φέρνουν φαγητό!». Αυτή ήταν η σταγόνα που ξεχείλισε το ποτήρι. «Όχι!» φώναξε η Χαρά. «Ναι!» φώναξε ο μάγος. «Δεν χρειάζεται να σε ακούμε άλλο. Όλοι εμείς είμαστε πιο δυνατοί από σένα!» φώναξε με όλη του τη δύναμη ο Γιώργος. «Ανοησίες, είστε μόνο παιδιά! Τι μπορείτε να μου κάνετε;» απάντησε ο μάγος μ’ένα ειρωνικό χαμόγελο. Εάν βρισκόσουν σ’εκείνη την πλατεία εκείνη τη στιγμή, θα έβλεπες χιλιάδες ανθρώπους να πιάνονται χέρι-χέρι, έτοιμοι να πολεμήσουν για τον κόσμο που αγαπούν. Ήταν τόση πολλή η αγάπη ανάμεσά τους, που ο μάγος έβγαλε μια διαπεραστική κραυγή κι εξαφανίστηκε μεμιάς αφήνοντας ένα λεπτό στρώμα αστερόσκονης πίσω του. Τότε όλοι φώναξαν με μια φωνή, «Είναι ο κόσμος μας και κανείς δεν μπορεί να μας τον πάρει! Μόνο εμείς μπορούμε να τον αλλάξουμε!». Όταν όλος ο κόσμος με την αγάπη και την ελπίδα έδιωξε τον μάγο, το χριστουγεννιάτικο δέντρο εμφανίστηκε και πάλι στολισμένο και ομορφότερο από ποτέ. Οι δρόμοι μύρισαν μελομακάρονα και κουραμπιέδες και ένα μεγάλο, ελπιδοφόρο χαμόγελο εμφανίστηκε στα πρόσωπα όλων των ανθρώπων. Κι έτσι η Λουλουδούπολη έγινε παράδειγμα προς μίμηση για όλες τις άλλες πόλεις που με την αγάπη και την ομαδική δουλειά κατάφερναν να διώξουν το κακό, όποια μορφή κι αν είχε αυτό.\nJenny Charalampidou 2016-12-27T19:17:46+00:00